CELEX: 52011PC0928
Language: sl
Date: 2011-12-21
Title: Predlog UREDBA EVROPSKEGA PARLAMENTA IN SVETA o evropskem statističnem programu za obdobje 2013–2017

|
			
		
		
		52011PC0928
		
			Predlog UREDBA EVROPSKEGA PARLAMENTA IN SVETA o evropskem statističnem programu za obdobje 2013–2017 /* COM/2011/0928 konč. - 2011/0459 (COD) */
			
				
		
		
			
			   	OBRAZLOŽITVENI MEMORANDUM
1.           OZADJE PREDLOGA
1.1       Razlogi
za predlog in njegovi cilji
Za izvajanje politik EU
so potrebne primerljive in zanesljive statistične informacije o
gospodarskih, socialnih in okoljskih razmerah v EU ter njihovih elementih na
nacionalni in regionalni ravni. Evropa nujno potrebuje evropsko statistiko tudi
zato, da jo splošna javnost razume ter da državljani sodelujejo v
demokratičnem procesu in razpravi o sedanji in prihodnji EU.
V zadnjih letih se
evropski statistični sistem (ESS) spopada s številnimi izzivi. Prvič,
potreba po evropski statistiki stalno narašča in to se v prihodnosti
najverjetneje ne bo spremenilo. Drugič, narava statistike se je spremenila
– za odločanje na podlagi dokazov je potrebna statistika, ki ustreza
merilom kakovosti, povezanim s posebnimi nameni, za katere se uporablja, hkrati
pa obstaja tudi vse večja potreba po kompleksni večrazsežnostni
statistiki, ki podpira področja mešanih politik. Tretjič, ker se na
trgu informacij pojavljajo novi akterji, vključno s tistimi, ki
zagotavljajo informacije v skoraj realnem času, bo v prihodnosti
prednostna naloga ESS kakovost, pri kratkoročni statistiki pa zlasti
pravočasnost. Četrtič, zaradi proračunskih omejitev na
nacionalni in evropski ravni ter potrebe po dodatnem zmanjšanju bremena
podjetij in državljanov so razmere še toliko bolj težavne. Sporočilo
Komisije Evropskemu parlamentu in Svetu o metodi proizvodnje statistike EU:
vizija za naslednje desetletje[1] in
strategija ESS za njegovo izvajanje[2]
obravnavata vse te izzive s ciljem preoblikovati načine dela v ESS, da bi
bil učinkovitejši in prilagodljivejši. Izvajanje Sporočila in skupne
strategije ESS je bistvo evropskega statističnega programa (ESP).
Glede na to je cilj predloga evropskega
statističnega programa vzpostaviti celovit program, s katerim se
zagotavlja splošni okvir za razvoj, pripravo in razširjanje evropske statistike
v obdobju od leta 2013 do leta 2017, hkrati pa se uvaja nova metoda priprave
evropske statistike, kot je opisano v zgornjem sporočilu.
1.2       Splošno
ozadje
Pravna podlaga za uvedbo večletnega evropskega statističnega
programa je člen 13(1) Uredbe (ES) št. 223/2009 Evropskega parlamenta in
Sveta o evropski statistiki[3]. V skladu z navedeno uredbo mora evropski statistični program
zagotoviti okvir za razvoj, pripravo in razširjanje evropske statistike, glavna
področja in cilje načrtovanih ukrepov za obdobje največ pet let.
Določati mora prednostne naloge v zvezi s potrebami po informacijah za
namene izvajanja dejavnosti Evropske unije. Te potrebe je treba presojati glede
na sredstva, ki so na ravni EU in na nacionalni ravni potrebna za zagotavljanje
zahtevanih statistik, ter glede na breme poročanja in s tem povezane
stroške za dajalce podatkov.
Cilji ESP bodo podrobno opredeljeni v letnih
delovnih programih v skladu z Uredbo 223/20093. Po izteku
programskega obdobja bo za program pripravljeno vmesno poročilo o napredku
in končno ocenjevalno poročilo.
1.3       Obstoječe
določbe na področju, na katero se nanaša predlog
Sedanji
statistični program Skupnosti, ki je bil sprejet s sklepom Evropskega
parlamenta in Sveta ter zajema obdobje med letoma 2008 in 2012[4], je sedmi tovrstni program. 
1.4       Usklajenost z drugimi
politikami Unije
Glavni namen evropske
statistike je podpreti razvoj, spremljanje in vrednotenje evropskih politik z
zanesljivimi, objektivnimi, primerljivimi in skladnimi dejanskimi podatki.
Sedanji predlog je usklajen s prednostnimi
nalogami Unije, saj bo statistika, razvita, pripravljena in razširjana na
podlagi tega programa, prispevala k izvajanju prednostnih politik EU, kot so
strategija Evropa 2020 za pametno, trajnostno in vključujočo rast[5] ter druge politike, obravnavane
v strateških prednostnih nalogah Komisije za obdobje 2010–2014[6] (to so okrepljeno in povezano
gospodarsko upravljanje, podnebne spremembe, rast in socialna kohezija, Evropa
državljanov in globalizacija).
2.           REZULTATI POSVETOVANJ Z ZAINTERESIRANIMI
STRANMI IN OCENE UČINKA
2.1       Posvetovanje
z zainteresiranimi stranmi
Posvetovalne metode, glavni ciljni sektorji
in splošni profil vprašancev
Pred pripravo tega
predloga so bila z uporabniki evropske statistike, tj. z generalnimi
direktorati Komisije, Evropsko centralno banko in Evropskim svetovalnim odborom
za statistiko[7],
julija 2010 opravljena posvetovanja o njihovih potrebah v zvezi z evropsko
statistiko v obdobju 2013–2017.
Države članice, države Efte in države
kandidatke so bile neposredno vključene v pripravo predloga. Posvetovanje
je bilo izvedeno takole:
Prvič, julija 2010 so bila opravljena
posvetovanja s skupinami direktorjev na različnih statističnih
področjih, ki zastopajo pripravljavce evropske statistike na
različnih statističnih področjih, o njihovih potrebah za obdobje
2013–2017.
Drugič, z generalnimi direktorji
nacionalnih statističnih uradov[8]
so bila na njihovem srečanju 29.–30. septembra 2010 izvedena
posvetovanja o prednostnih nalogah za obdobje 2013–2017.
Na
podlagi rezultatov posvetovanj glede ESS z zainteresiranimi stranmi o njihovih
statističnih potrebah za obdobje 2013–2017 je bil pripravljen prvi osnutek
ESP za obdobje 2013–2017 za notranje in zunanje posvetovanje. Osnutek je bil
maja 2011 predstavljen Odboru za evropski statistični sistem. Posvetovanja
z Evropskim svetovalnim odborom za statistiko, Odborom za monetarno,
plačilno-bilančno in finančno statistiko ter delovno skupino za
načrtovanje in usklajevanje ESS so bila opravljena hkrati.
Povzetek in upoštevanje odgovorov
Povzetek odgovorov uporabnikov evropske
statistike
Na zahtevo Eurostata po
informacijah o potrebah v zvezi z evropsko statistiko za obdobje 2013–2017 se
je odzvalo skupno 14 generalnih direktoratov Komisije in Evropska centralna
banka. Večina med njimi je navedla podrobne zahteve glede statistike,
potrebne za podporo evropskim politikam v njihovi pristojnosti. Čeprav vse
te zahteve niso izrecno navedene v predlogu, jih je Eurostat skrbno analiziral
in so bile upoštevane pri pripravi ciljev programa.
Povzetek odgovorov pripravljavcev evropske
statistike
Na Eurostatovo zahtevo
po informacijah o potrebah za obdobje 2013–2017 je odgovorilo skupno šest
skupin direktorjev (skupina direktorjev za metodologijo, skupina direktorjev za
informacijsko tehnologijo, direktorji za socialno statistiko, zbor direktorjev
za regionalno, prostorsko in okoljsko statistiko in račune, stalni odbor
za kmetijsko statistiko in skupina direktorjev za poslovno statistiko). Skupine
direktorjev so poudarile potrebo po uravnoteženju vse večjih potreb po
novih statistikah z manjšo razpoložljivostjo virov. V zvezi s tem so priporočili
čim večjo uporabo sedanjih podatkov namesto zbiranja novih,
povezovanje z drugimi ponudniki podatkov, da se optimizira uporaba
razpoložljivih informacij, zmanjšanje obsega zahtevanih podatkov, izboljšanje
učinkovitosti zbiranja podatkov s sodobnimi informacijsko-komunikacijskimi
tehnologijami, analiziranje skladnosti različnih pravnih aktov ter
ločitev statističnih instrumentov in uporabnikov z uvedbo enotnih
raziskav za različne namene. Omenjena je bila tudi potreba po okrepitvi
vloge Eurostata kot koordinatorja priprave statistike. Te in druge konkretne
pripombe so bile, kolikor je bilo mogoče, upoštevane pri pripravi ciljev
ESP.
Generalni direktorji nacionalnih
statističnih uradov so na srečanju 29.–30. septembra 2010
potrdili pristop, predlagan za ESP, in prednostna področja ESP, pri tem pa
poudarili, da mora biti ESP dovolj prilagodljiv, da je mogoče konkretne
ukrepe vključiti v letni cikel načrtovanja programov. Zaradi resnih
omejitev virov na nacionalni in evropski ravni ter potrebe po dodatnem zmanjšanju
upravnega bremena so generalni direktorji nacionalnih statističnih uradov
poudarili pomen določanja prednostnih nalog v prihodnjem večletnem
programu na podlagi strateškega pristopa.
Povzetek glavnih pripomb na prvi osnutek
ESP za obdobje 2013–2017
Odbor za evropski
statistični sistem je na sestanku maja 2011 na splošno podprl konceptualni
pristop.
Številne delegacije so opozorile na raven
ambicioznosti ESP in izrazile zaskrbljenost zaradi vrzeli med omejitvami virov
na nacionalni strani in številom novih pobud v ESP.
Čeprav so priznale potrebo po
prilagodljivem programu, so nekatere delegacije podvomile o splošni naravi ESP
in menile, da ni dovolj podroben, ob tem pa poudarile, da ga je treba povezati
s prihodnjimi letnimi delovnimi programi.
Nekatere delegacije so izrazile dvome glede
tega, ali je financiranje novih pobud s povečanjem učinkovitosti z
uporabo nove metode priprave evropske statistike realistično. Nekateri
delegati so poudarili, da je treba preučiti druge načine doseganja te
učinkovitosti (npr. okrepljeno določanje prednostnih nalog,
izboljšana učinkovitost, boljša uporaba upravnih podatkov, povečana
uporaba tehnologije in izmenjava dobrih praks).
Nekatere delegacije so poudarile, da je treba
jasneje poudariti potrebo po zmanjšanju bremena poročanja, ena delegacija
pa je predlagala krepitev določanja prednostnih nalog z opredelitvijo
konkretnih ukrepov.
Veliko delegacij je navedlo, da je potreben
previden pristop k označevanju kakovosti, in zahtevalo temeljito razpravo.
Več delegacij je izrazilo zadovoljstvo s
krepitvijo partnerstva v ESS in širše ter poudarilo pomembnost okrepljenega
sodelovanja v ESS ter z Evropskim sistemom centralnih bank in mednarodnimi
organizacijami.
Zgornje točke so bile tudi glavni
rezultat posvetovanja z delovno skupino za načrtovanje in usklajevanje.
Večina nacionalnih statističnih
uradov je na splošno podprla ESP, ob tem pa so izrazili pridržke glede
oblikovanja cilja nove metode priprave evropske statistike in v zvezi z
zakonodajno politiko.
Glede nekaterih statističnih
področij so bile izražene posebne pripombe ali pa so bila zahtevana
pojasnila nekaterih delov ESP.
Vse prejete pripombe o osnutku ESP je Eurostat
skrbno analiziral in so bile upoštevane pri pripravi spremenjene različice
ESP za obdobje 2013–2017.
Da se ESP lahko uporablja kot splošen in
prilagodljiv instrument za načrtovanje, ki omogoča upoštevanje novega
razvoja, so v njem na splošno opisani strateški cilji, ki jih je treba
uresničiti, in rezultati, ki jih je treba doseči za naslednje
programsko obdobje.
V ESP je upoštevana zavezanost strateškemu
pristopu k določanju prednostnih nalog, ki ga je opredelil Eurostat. V
skladu s tem pristopom je določanje negativnih prednostnih nalog sestavni
del priprave letnih delovnih programov in se bo tako izvajalo za obdobje, ki ga
zajema ESP. ESP zagotavlja splošni okvir za razvoj, pripravo in razširjanje
evropske statistike z določitvijo glavnih področij in ciljev
načrtovanih ukrepov za naslednjih pet let. Ti cilji bodo podrobneje
opredeljeni in načrtovani v letnih delovnih programih. Tako bo med ESP in
letnimi delovnimi programi vzpostavljena jasna povezava.
ESP je popolnoma usklajen s skupno strategijo
ESS o novem sistemu priprave, ki jo je že sprejel Odbor za evropski
statistični sistem; uvedeni niso bili nobeni novi elementi, v ESP pa je
upoštevano izvajanje te strategije.
2.2       Zbiranje
in uporaba izvedenskih mnenj
Pri pripravi ESP so
bila posvetovanja opravljena tudi z zunanjimi strokovnjaki. Za mnenje o osnutku
programa sta bila zaprošena zlasti Evropski svetovalni odbor za statistiko in
Odbor za monetarno, plačilno-bilančno in finančno statistiko.
Evropski svetovalni odbor za statistiko je v
mnenju o osnutku programa obravnaval vprašanje omejitve virov in potrebo po
nadaljnjem določanju prednostnih nalog, da se opredelijo negativne
prednostne naloge. V zvezi s tem je poudaril potrebo po povečanju
učinkovitosti z večjo uporabo tehnologije in izkoriščanjem
podatkov, zbranih za druge namene, ter potrdil problem različnih stopenj
razvitosti statističnih sistemov v državah članicah. Poudaril je še
pomen izmenjave znanja in zahteval, da to vključuje razvojne dejavnosti za
znižanje stroškov novih raziskav. Poleg tega je poudaril pomen čim
večje uporabe podatkov ter dodatnega povezovanja in uporabe sedanjih
podatkov.
Odbor za monetarno,
plačilno-bilančno in finančno statistiko je v mnenju o osnutku
programa na splošno podprl ESP ter glavne prednostne naloge in cilje,
določene za razvoj in usklajevanje monetarne, finančne in
plačilno-bilančne statistike. Poudaril je pomen povezovanja
statističnih področij in povezovanja v ESS za pripravo
večnamenske statistike, pa tudi potrebo po prizadevanjih za razvoj
statističnih informacij o globalizaciji in pomen povečane uporabe
upravnih podatkov in večjega osredotočanja na dele gospodarstva, ki
se najbolj širijo. Poleg tega je izrazil zadovoljstvo s širšo uporabo tehnik
statističnega usklajevanja in povezovanja podatkov ter standardnih orodij
informacijske tehnologije (IT). Poudaril je tudi pomen okrepljenega sodelovanja
z Evropskim sistemom centralnih bank (ESCB) ter evropskimi in mednarodnimi
organizacijami s skupnimi projekti in usklajenim razvojem.
Vse pripombe zunanjih
strokovnjakov o osnutku ESP je Eurostat skrbno analiziral in so bile upoštevane
pri pripravi spremenjene različice programa.
2.3       Analiza
učinkov in posledic
Skladno z načelom
dobrega finančnega poslovodenja je bilo pripravljeno predhodno
vrednotenje, da se program pri doseganju zastavljenih ciljev osredotoči na
potrebno učinkovitost in da so vanj že od načrtovalne faze
vključene proračunske omejitve. 
Pri predhodnem vrednotenju so bile
ugotovljene štiri možnosti:
Prva možnost za ESP je bila, da se predlaga
sprejetje še enega petletnega programa, ki bi trajal od leta 2013 do leta 2017.
Veljavni statistični program Skupnosti za
obdobje 2008–2012 vključuje posebno navedbo glede trajanja
naslednjega večletnega programa, in sicer da je treba pri obdobju, ki bo
zajeto, upoštevati mandat Evropskega parlamenta. Sedanji mandat Evropskega
parlamenta traja od julija 2009 do junija 2014, naslednji pa se bo začel
julija 2014 in končal junija 2019. Ker sedanji statistični program
Skupnosti za obdobje 2008–2012 traja do konca leta 2012, bi to pomenilo, da je
treba pripraviti nov vmesni ESP za obdobje dveh let (2013–2014) ali pa sedanji
statistični program Skupnosti za obdobje 2008–2012 podaljšati do leta 2014.
Drugi možnosti, ki bi se lahko predvideli, sta
tretja možnost „nič“, tj. da se ne pripravi in ne sprejme ESP za obdobje 2013–2017,
ter četrta možnost, da informacije na splošno zagotavljajo drugi
pripravljavci, tj. ne nujno ESS.
V okviru ocene učinka je bilo po
temeljitem premisleku in analizi različnih scenarijev število možnosti
zmanjšano na tri, učinki in posledice teh pa so bili podrobno
preučeni. Te možnosti in njihovi ocenjeni učinki so:
Možnost 1: „možnost nič“ brez
evropskega statističnega programa
Brez pravnega okvira evropskega
statističnega programa bodo evropsko statistiko neodvisno zbirale in/ali
pripravljale različne službe Komisije s svojimi viri in s pomočjo
institucionalnih ponudnikov v okviru ESS in/ali zasebnih ponudnikov. Brez
petletnega statističnega programa na evropski ravni bi ostali brez
dolgoročnega načrtovanja, ki je nujno za razvoj, pripravo in
razširjanje statističnih informacij. Brez evropskega statističnega
programa je malo verjetno, da bodo opredeljeni cilji doseženi. Tako ne bi bilo
niti pravnega okvira za pripravo evropske statistike niti operativnega
proračuna. Uporabniki statistike (generalni direktorati Komisije, ECB
itd.) bi morali neusklajeno in neučinkovito sami pripravljati ali iskati
statistične podatke, ob tem pa ne bi bilo skupno dogovorjenega zagotovila
za kakovost evropske statistike. Brez evropskega statističnega programa ne
bo finančnih sredstev za pripravo statistike niti splošnega načrtovanja
priprave statistike. To bi prispevalo tudi k povečanju bremena
poročanja za posameznike, gospodinjstva, podjetja in institucionalne
ponudnike statistike v okviru ESS. 
Možnost 2: ESP za obdobje 2013–2017
bo ponovljen statistični program Skupnosti za obdobje 2008–2012
Ta možnost pomeni, da se pri statistiki,
zajeti v veljavnem statističnem programu Skupnosti, ne bi nič
spremenilo. To bi lahko bil osnovni scenarij, s katerim bi se lahko primerjale
druge možnosti. Zagotovljene statistike bi ustrezale potrebam politike v
obdobju 2008–2012 ter ne bi upoštevale novega razvoja in potreb za prednostne
politike Evropske unije, kot so strategija Evropa 2020 za pametno, trajnostno
in vključujočo rast ter druge politike, obravnavane v strateških
prednostnih nalogah Komisije za obdobje 2010–2014. Poleg tega bi se te
statistike pripravljale po vzporednem procesnem modelu[9], kar pomeni, da ne bi bila
uporabljena nova metode priprave evropske statistike, namenjena povečanju
učinkovitosti in izboljšanju kakovosti.
Možnost 3: uvedba novega petletnega
evropskega statističnega programa
Predlagalo bi se sprejetje novega evropskega
statističnega programa, ki bi zajemal obdobje petih let, tj. od leta 2013
do leta 2017. S to možnostjo bo evropska statistika bolje ustrezala potrebam
uporabnikov. Veljalo bo dogovorjeno zagotovilo kakovosti, proizvodnja
statistike pa bo zaradi nove metode proizvodnje stroškovno učinkovitejša.
Cilji, opredeljeni za ESP za obdobje 2013–2017, bodo v skladu s strateškimi
prednostnimi nalogami Komisije in bodo obravnavali izzive, s katerimi se bo
evropski statistični sistem srečeval v prihodnjih letih.
2.3.4    Povzetek tveganj
Tveganja v zvezi z
možnostjo 1 so visoka, saj v tem primeru ne bi bilo pravnega okvira za pripravo
evropske statistike, zaradi tega pa ne bi bili zagotovljeni kakovost statistike
in učinkovitost njene priprave. V tem primeru bi statistiko neusklajeno
pripravljali različni pripravljavci. 
Tveganja pri možnosti 2
so povezana z dejstvom, da bi zagotovljena statistika ustrezala delno zastarelim
prednostnim nalogam politike in bi bila pripravljena po tradicionalni metodi,
kar pomeni, da se ne bi izkoristile prednosti nove metode priprave evropske
statistike, namenjene povečanju učinkovitosti in izboljšanju
kakovosti. Stroški neustreznih statističnih podatkov bi bili znatni.
Tveganja, povezana z
možnostjo 3, se štejejo za razmeroma majhna, saj bi se v tem primeru evropska
statistika pripravljala na podlagi vzpostavljenega pravnega okvira, to pomeni,
da bi bili kakovost statistike in učinkovitost metode proizvodnje
zagotovljeni, saj bi se evropska statistika razvijala, zbirala in razširjala
usklajeno.
2.3.5    Najprimernejša možnost
Možnost 3 z novim
petletnim ESP za obdobje 2013–2017 se ocenjuje kot najboljša možnost, saj je
edina, ki bi zagotovila doseganje vseh opredeljenih ciljev, ki so (i)
zagotavljanje kakovostne statistike, ki ustreza potrebam uporabnikov z vidika
zajetja, pravočasnosti, primerljivosti in zanesljivosti, (ii) stroškovno
učinkovita priprava statističnih informacij ter (iii) zmanjšanje
bremena poročanja in upravnega bremena za dajalce podatkov. Tako lahko ta
možnost edina izmed vseh treh ponudi zadovoljiv odziv na vse izzive, s katerimi
se srečuje evropski statistični sistem.
Po tem scenariju se bo
naslednji ESP začel 1. januarja 2013 in končal 31. decembra 2017.
3.           PRAVNI ELEMENTI PREDLOGA
3.1       Povzetek
predlaganega ukrepa
Predlog vzpostavlja
evropski statistični program za obdobje 2013–2017. Program določa
okvir za razvoj, pripravo in razširjanje evropske statistike, glavna področja
in cilje načrtovanih ukrepov za programsko obdobje.
3.2       Pravna
podlaga
Pravna podlaga za
evropsko statistiko je člen 338 Pogodbe o delovanju Evropske unije.
Evropski parlament in Svet v skladu z rednim zakonodajnim postopkom sprejmeta
ukrepe za pripravo statistike, kadar je to potrebno za izvajanje dejavnosti
Unije. Ta člen določa zahteve v zvezi s proizvodnjo evropske
statistike in navaja, da mora biti skladna s standardi nepristranskosti,
zanesljivosti, objektivnosti, znanstvene neodvisnosti, stroškovne
učinkovitosti in da mora zagotavljati zaupnost statističnih podatkov.
3.3       Načelo
subsidiarnosti
Načelo
subsidiarnosti se uporablja, če predlog ne spada v izključno
pristojnost EU.
Cilja predlaganega ukrepa, in sicer razvoja,
priprave in razširjanja evropske statistike na podlagi ESP za obdobje 2013–2017,
države članice ne morejo zadovoljivo doseči in ga je zato lažje
doseči na ravni EU na podlagi pravnega akta Evropske unije, saj lahko le
Komisija koordinira potrebno uskladitev statističnih informacij na
evropski ravni na vseh statističnih področjih, zajetih v tem aktu,
sámo zbiranje podatkov pa lahko opravijo države članice. Zato lahko
Evropska unija sprejme ukrepe v skladu z načelom subsidiarnosti iz
člena 5 Pogodbe.
3.4       Načelo
sorazmernosti
Predlog je skladen z načelom
sorazmernosti iz naslednjih razlogov.
V skladu z načelom sorazmernosti je ta
uredba omejena na najmanj, kar je potrebno za doseganje njegovega cilja, in ne
presega tistega, kar je potrebno za ta namen. V predlogu so opredeljeni cilji
za petletno obdobje. Ti cilji so podrobneje opredeljeni in načrtovani v
letnih statističnih delovnih programih Komisije, ki se pripravljajo v
tesnem sodelovanju z državami članicami in sprejmejo ob upoštevanju mnenja
Odbora za evropski statistični sistem. Poleg tega bo za nove
statistične zahteve veljala posebna zakonodaja, pripravljena ob zgodnji in
neposredni vključitvi držav članic.
3.5       Izbira
instrumentov
Predlagani instrument:
uredba.
Druga sredstva ne bi bila ustrezna iz
naslednjega razloga.
Glede na cilje in vsebino predloga je uredba
najprimernejši instrument.
4.           PRORAČUNSKE POSLEDICE
Skupni znesek, ki se bo financiral iz
proračuna EU, znaša 299,4 milijona EUR (v tekočih cenah) za
trajanje programa od leta 2013 do leta 2017, od tega se 57,3 milijona EUR
zagotovi iz programskega obdobja od leta 2007 do leta 2013, 242,1 milijona
EUR pa iz programskega obdobja od leta 2014 do leta 2017.
5.           NEOBVEZNI ELEMENTI
Klavzula o pregledu/reviziji/časovni
omejitvi veljavnosti
Predlog vsebuje klavzulo o pregledu in časovni
omejitvi veljavnosti.
Evropski gospodarski prostor
Predlagana uredba se nanaša na zadevo EGP in
ga je zato treba razširiti na Evropski gospodarski prostor.
2011/0459 (COD)
Predlog
UREDBA EVROPSKEGA PARLAMENTA IN SVETA
o evropskem statističnem programu za
obdobje 2013–2017
(Besedilo velja za EGP)
EVROPSKI PARLAMENT IN SVET EVROPSKE
UNIJE STA –
ob upoštevanju Pogodbe o delovanju Evropske
unije in zlasti člena 338(1) Pogodbe,
ob upoštevanju predloga Evropske komisije,
po predložitvi osnutka zakonodajnega akta
nacionalnim parlamentom,
v skladu z rednim zakonodajnim postopkom,
ob upoštevanju naslednjega:
(1)              
V skladu z Uredbo (ES) št. 223/2009 Evropskega
parlamenta in Sveta o evropski statistiki[10]
je treba uvesti večletni evropski statistični program, ki zagotavlja
okvir za financiranje ukrepov EU.
(2)              
V skladu z navedeno uredbo mora evropski
statistični program zagotoviti okvir za razvoj, pripravo in razširjanje
evropske statistike, glavna področja in cilje načrtovanih ukrepov za
obdobje, ki ni daljše od petih let. V njem je treba določiti prednostne
naloge v zvezi s potrebami po informacijah za namen izvajanja dejavnosti
Evropske unije. Te potrebe se morajo presojati glede na sredstva, ki so na
ravni Unije in na nacionalni ravni potrebna za zagotavljanje zahtevanih
statistik, ter glede na breme poročanja in s tem povezane stroške za
dajalce podatkov.
(3)              
Razvoj, pripravo in razširjanje evropske statistike
v zakonodajnem okviru večletnega programa je treba doseči s tesnim in
usklajenim sodelovanjem v evropskem statističnem sistemu, in sicer
statističnega organa Evropske unije, tj. Komisije (Eurostat), ter
nacionalnih statističnih uradov in drugih nacionalnih organov[11].
(4)              
Statistika, razvita, pripravljena in razširjana na
podlagi tega programa, mora v skladu s Pogodbo o delovanju Evropske unije
prispevati k izvajanju politik Evropske unije, strategije Evropa 2020 za
pametno, trajnostno in vključujočo rast[12] in drugih politik,
obravnavanih v strateških prednostnih nalogah Komisije za obdobje 2010–2014 (to
so okrepljeno in povezano gospodarsko upravljanje, podnebne spremembe,
reformirana kmetijska politika, rast in socialna kohezija, Evropa državljanov
in globalizacija[13]),
in jo je treba podpirati z ukrepi, financiranimi na podlagi tega programa na
področjih, na katerih lahko Evropska unija zagotovi jasno dodano vrednost.
(5)              
V zadnjih letih se evropski statistični sistem
srečuje s številnimi izzivi:
–   
prvič, potreba po evropski statistiki stalno
narašča in to se v prihodnosti verjetno ne bo spremenilo;
–   
drugič, narava statistike se je spremenila –
za odločanje na podlagi dokazov je potrebna statistika, ki ustreza visokim
merilom kakovosti, povezanim s posebnimi nameni, za katere se uporablja, hkrati
pa je vse večja tudi potreba po kompleksni večrazsežnostni
statistiki, ki podpira področja mešanih politik;
–   
tretjič, ker se na trgu informacij pojavljajo
novi akterji, vključno s tistimi, ki zagotavljajo informacije v skoraj
realnem času, bo v prihodnosti prednostna naloga ESS visoka kakovost, pri
kratkoročni statistiki pa zlasti pravočasnost;
–   
četrtič, zaradi proračunskih
omejitev na nacionalni in evropski ravni ter potrebe po dodatnem zmanjšanju
bremena podjetij in državljanov so razmere še toliko bolj težavne.
Sporočilo Komisije Evropskemu parlamentu in
Svetu o metodi proizvodnje statistike EU: vizija za naslednje desetletje[14] in strategija ESS za njegovo
izvajanje[15]
obravnavata vse te izzive s ciljem preoblikovati načine dela v ESS, da bi
bil učinkovitejši in prilagodljivejši. Izvajanje tega sporočila je
bistvo evropskega statističnega programa.
(6)              
Za boljše usklajevanje omejenih virov nacionalnih
in evropskih pripravljavcev, ki so na voljo za pripravo evropske statistike, z
vse večjimi potrebami po statistiki je treba v pripravo letnih
statističnih delovnih programov Komisije, v katerih je ta večletni
program podrobno opredeljen, vključiti temeljit pregled statističnih
prednostnih nalog, s katerim se bodo zmanjšale manj pomembne zahteve in se bo
poenostavil sedanji proces, hkrati pa se bodo ohranili visoki standardi
kakovosti uradnih statistik. Upoštevati je treba tudi obremenitev dajalcev
podatkov, ki so lahko podjetja, centralne, regionalne ali lokalne upravne
enote, gospodinjstva ali posamezniki.
(7)              
V tem okviru je treba doseči primerno
porazdelitev finančnega bremena med proračunom Evropske unije in proračuni
držav članic. Poleg dodeljenih finančnih sredstev v skladu s to
uredbo morajo torej nacionalni statistični uradi ali drugi nacionalni
organi na nacionalni ravni prejeti ustrezna finančna sredstva za izvajanje
posameznih statističnih ukrepov, sprejetih za izvajanje tega programa.
(8)              
Pri razvoju, pripravi in razširjanju evropske
statistike na podlagi te uredbe morajo nacionalni in evropski statistični
organi spoštovati načela iz Kodeksa ravnanja evropske statistike,
priloženega Priporočilu Komisije z dne 25. maja 2005 o neodvisnosti,
celovitosti in odgovornosti statističnih organov držav članic in
Skupnosti, in Sporočila Komisije Evropskemu parlamentu in Svetu z dne 15. aprila 2011
o trdnem vodenju kakovosti za evropsko statistiko[16].[...]
(9)              
V skladu s členom 15 Uredbe (ES) št. 223/2009
Evropskega parlamenta in Sveta o evropski statistiki bo treba oblikovati
ustrezno finančno strukturo, ki bo podpirala omrežja sodelovanja.
(10)          
Določiti je treba, da lahko v programu
sodelujejo države Evropskega združenja za prosto trgovino, ki sodelujejo v
Evropskem gospodarskem prostoru (v nadaljnjem besedilu: države Efte/EGP). Prav
tako je treba določiti, da lahko v programu sodelujejo druge države,
zlasti sosednje države Evropske unije in države, ki so zaprosile za članstvo
v Evropski uniji, države kandidatke in države pristopnice.
(11)          
V okviru izvajanja programa je treba po potrebi
spodbujati sodelovanje s tretjimi državami, ki ne sodelujejo v programu, in pri
tem upoštevati vse zadevne sporazume med temi državami in Unijo.
(12)          
Da se lahko štejejo za sklepe o financiranju v
skladu s členom [] Uredbe [...] o finančnih pravilih, ki se
uporabljajo za splošni proračun Evropske unije [nova finančna
uredba], morajo letni delovni programi, ki jih Komisija sprejme za izvajanje
programa, določiti cilje, pričakovane rezultate, metodo izvajanja in
njihov skupni znesek. Vsebovati morajo tudi opis ukrepov, ki bodo financirani,
navedbo zneska, dodeljenega vsakemu ukrepu, ter okvirni časovni načrt
izvedbe. Vključujejo prednostne naloge za donacije, bistvena merila
vrednotenja in najvišjo stopnjo sofinanciranja. 
(13)          
Ker države članice cilja te uredbe, in sicer
uvedbe evropskega statističnega programa za obdobje 2013–2017, ne morejo
zadovoljivo doseči in ga je zato lažje doseči na ravni Evropske
unije, lahko Evropska unija sprejme ukrepe v skladu z načelom
subsidiarnosti iz člena 5 Pogodbe. V skladu z načelom
sorazmernosti iz navedenega člena ta uredba ne presega tistega, kar je
potrebno za doseganje navedenega cilja.
(14)          
Skladno z načelom dobrega finančnega poslovodenja
je bilo izvedeno predhodno vrednotenje, da se program, uveden s to uredbo, pri
doseganju ciljev osredotoči na potrebno učinkovitost in da so vanj že
od načrtovalne faze vključene proračunske omejitve. Redno je
treba spremljati in vrednotiti pomen in vpliv ukrepov, sprejetih v okviru
programa, kar lahko izvajajo tudi neodvisni zunanji ocenjevalci. Za ocenjevanje
programa so bili oblikovani merljivi cilji in kazalniki.
(15)          
Ta uredba določa finančna sredstva za
celotno trajanje programa, ki bodo prednostni referenčni okvir za
proračunski organ v letnem proračunskem postopku v smislu
točke 37 Medinstitucionalnega sporazuma z dne 17. maja 2006 med
Evropskim parlamentom, Svetom in Komisijo o proračunski disciplini in
dobrem finančnem poslovodenju.[17]

(16)          
Finančni interesi Evropske unije morajo biti v
celotnem ciklu izdatkov zaščiteni s sorazmernimi ukrepi, med katerimi so
preprečevanje, odkrivanje in preiskovanje nepravilnosti, povračilo
izgubljenih, napačno plačanih ali nepravilno porabljenih sredstev ter
po potrebi globe.
(17)          
V skladu z Uredbo (ES) št. 223/2009 je bil osnutek
evropskega statističnega programa predložen v predhodni pregled Odboru za
evropski statistični sistem, Evropskemu svetovalnemu odboru za statistiko,
ustanovljenemu s Sklepom št. 234/2008/ES Evropskega parlamenta in Sveta[18], in Odboru za monetarno,
finančno in plačilno-bilančno statistiko, ustanovljenemu s
Sklepom Sveta 2006/856/ES[19]
–
SPREJELA NASLEDNJO UREDBO:
Člen 1
Uvedba
evropskega statističnega programa
Uvede se evropski statistični program za obdobje
2013–2017 (v nadaljnjem besedilu: program).
Člen 2
Dodana
vrednost
Program pomeni dodano vrednost zagotavljanja,
da bo evropska statistika usmerjena v informacije, potrebne za oblikovanje,
izvajanje, spremljanje in vrednotenje politik Unije. Poleg tega prispeva k
učinkoviti porabi virov s pospeševanjem ukrepov, ki zagotavljajo bistven
prispevek k razvoju, pripravi in razširjanju usklajenih, primerljivih in
zanesljivih statističnih informacij.
Člen 3
Področje
uporabe
1.                      
Ta uredba določa programski okvir za razvoj,
pripravo in razširjanje evropske statistike, glavna področja in cilje
načrtovanih ukrepov med letoma 2013 in 2017 v skladu s členoma 13 in 14
Uredbe (ES) št. 223/2009 Evropskega parlamenta in Sveta o evropski
statistiki.
2.                      
Program do konca Programa za posodobitev evropskih
statistik podjetij in trgovine[20]
(v nadaljnjem besedilu: program MEETS) 31. decembra 2013 ne zajema ukrepov iz
programa MEETS, vključuje pa cilje na področju statistike podjetij in
trgovine, ki naj bi se izvajali od leta 2014 do leta 2017.
Člen 4
Cilji
1.                      
Splošni cilj programa je, da bi bil evropski
statistični sistem vodilni ponudnik visokokakovostne statistike o Evropi.
2.                      
V vseh statističnih ukrepih za izvajanje tega
programa se stremi k naslednjim specifičnim ciljem: 
–   
cilj 1: zagotavljanje kakovostnih statističnih
informacij v podporo razvoju, spremljanju in vrednotenju politik Evropske
unije, ob ustreznem upoštevanju prednostnih nalog;
–   
cilj 2: izvajanje novih metod priprave evropske
statistike, namenjenih povečanju učinkovitosti in izboljšanju
kakovosti;
–   
cilj 3: okrepitev partnerstva v evropskem
statističnem sistemu in širše, da se dodatno poveča njegova
produktivnost in okrepi njegova vodilna vloga na področju uradne
statistike na svetovni ravni.
3.                      
Cilji iz tega člena so opredeljeni v Prilogi
skupaj s kazalniki, uporabljenimi za spremljanje izvajanja programa. V skladu z
Uredbo (ES) št. 223/2009 se določijo v okviru podrobnega letnega
načrtovanja, ki bo vključeval mehanizem določanja prednostnih
nalog kot sestavni del procesa. Dosegajo se s tesnim in usklajenim sodelovanjem
v evropskem statističnem sistemu, ki je partnerstvo med statističnim
organom Unije ter nacionalnimi statističnimi uradi in drugimi nacionalnimi
organi.
Člen 5
Upravljanje
in kakovost statističnih podatkov
Program se izvaja v skladu z načeli Kodeksa ravnanja evropske
statistike z namenom priprave in razširjanja visokokakovostne in usklajene
evropske statistike ter zagotavljanja ustreznega delovanja evropskega
statističnega sistema kot celote. Sprejmejo se ustrezni ukrepi za
zagotovitev dobrega usklajevanja in učinkovitega določanja
prednostnih nalog v ESS, da se prispeva k zmanjšanju upravnega bremena za
dajalce statističnih podatkov. Nacionalni organi in statistični organ
Unije zagotovijo, da je evropska statistika skladna z evropskimi standardi
kakovosti in da ustreza potrebam institucionalnih uporabnikov Evropske unije,
vlad, regionalnih organov, raziskovalnih ustanov, organizacij civilne družbe,
podjetij in javnosti.
Člen 6
Financiranje
1.                      
Finančna sredstva za izvajanje tega programa
znašajo 299,4 milijona EUR, vključno s 57,3 milijona EUR
iz programskega obdobja 2007–2013 in 242,1 milijona EUR iz
programskega obdobja 2014–2017. 
2.                      
Komisija izvaja finančno podporo Unije v
skladu z Uredbo XX/2012 o finančni uredbi, ki se uporablja za splošni
proračun Evropske unije.
3.                      
Poleg finančnih sredstev, določenih s to
uredbo, prejmejo posamezni statistični ukrepi, sprejeti za izvajanje tega
programa zlasti s sporazumi med nacionalnimi statističnimi uradi ali
drugimi nacionalnimi organi ter Komisijo (Eurostat), ustrezna finančna
sredstva na nacionalni ravni.
Člen 7
Upravna
in tehnična pomoč
Z dodeljenimi finančnimi sredstvi za program se lahko krijejo tudi
stroški dejavnosti priprave, spremljanja, nadzora, revizije in vrednotenja, ki
so potrebne za upravljanje programa in doseganje njegovih ciljev, predvsem
stroški študij, srečanj strokovnjakov, izdatki, povezani s povračili
stroškov statističnih strokovnjakov, stroški ukrepov informiranja in
komuniciranja, stroški, povezani z omrežji IT za obdelavo in izmenjavo
informacij, ter vsi drugi stroški upravne in tehnične pomoči, ki jih
ima Komisija pri upravljanju programa.
Člen 8
Letni
delovni programi
Komisija za izvajanje programa sprejme letne delovne programe, ki
izpolnjujejo zahteve iz člena 17 Uredbe (ES) št. 223/2009, ter določi
cilje in pričakovane rezultate.
Člen 9
Vrste
intervencij
Finančni prispevki Unije so lahko v obliki donacij ali pogodb o
javnih naročilih ali drugih intervencij, potrebnih za doseganje ciljev iz
člena 2.
Člen 10
Upravičeni
ukrepi
1.                      
S finančnim prispevkom Unije se podpirajo
ukrepi za razvoj, pripravo in razširjanje evropske statistike, potrebni za
doseganje ciljev iz člena 3. Prednost bodo imeli ukrepi z visoko dodano
vrednostjo za Evropsko unijo v skladu s členom 2. 
2.                      
Finančni prispevek za podporo omrežjem
sodelovanja v skladu s členom 15 Uredbe (ES) št. 223/2009 je lahko v
obliki donacij za ukrepe in lahko krije do 95 % upravičenih stroškov.
3.                      
Kadar je to ustrezno, se lahko dodelijo donacije za
poslovanje za delovanje organizacij iz člena 11(3), ki ne presegajo 50 %
upravičenih stroškov.
4.                      
Kot prispevek k stroškom, ki jih imajo države
članice pri izvajanju ukrepov na podlagi raziskovanj, se do najvišjega
praga, določenega za posamezno raziskovanje, lahko povrne pavšalni znesek
podatkovni niz, za katerega se vsi rezultati raziskovanja pošljejo Komisiji.
Zneske določi Komisija, pri čemer upošteva kompleksnost raziskovanja.
Člen 11
Upravičenci
do donacij
1.                      
V skladu s členom 5(3) Uredbe (ES) št. 223/2009
se lahko upravičencem, opredeljenim v navedenem členu, donacije
dodelijo brez razpisa za zbiranje predlogov.
2.                      
Omrežja sodelovanja lahko vključujejo
upravičence iz odstavka 1 in druge organe brez razpisov za zbiranje
predlogov v skladu s finančno uredbo.
3.                      
Donacije za poslovanje iz člena 10(3) se lahko
dodelijo organizacijam, ki izpolnjujejo vsa naslednja merila:
(a)                   
so neprofitne, neodvisne od industrije,
komercialnih in poslovnih ali drugih navzkrižnih interesov, njihovi glavni
cilji in dejavnosti pa so spodbujanje in podpora izvajanju Kodeksa ravnanja
evropske statistike in izvajanju novih metod priprave evropske statistike s
ciljem večje učinkovitosti in izboljšanja kakovosti na evropski
ravni.
(b)                   
Komisiji so predložile zadostna dokazila o
članstvu, notranjih pravilih ter virih financiranja. 
Člen 12
Zaščita
finančnih interesov Evropske unije
1.                      
Komisija sprejme ustrezne ukrepe, s katerimi
zagotovi, da so pri izvajanju ukrepov, ki se financirajo na podlagi te uredbe,
finančni interesi Evropske unije zaščiteni z izvajanjem preventivnih
ukrepov proti goljufijam, korupciji in drugemu protipravnemu ravnanju ter z
učinkovitim preverjanjem, ob odkritju nepravilnosti pa z izterjavo
neupravičeno izplačanih zneskov ter po potrebi z učinkovitimi,
sorazmernimi in odvračilnimi kaznimi.
2.                      
Komisija ali njeni predstavniki in Računsko
sodišče so pooblaščeni za izvajanje revizij na podlagi dokumentov ali
pregledov na kraju samem pri vseh upravičencih do donacij, izvajalcih in
podizvajalcih, ki so prejeli finančna sredstva v skladu s to uredbo.
Evropski urad za boj proti goljufijam (urad OLAF)
lahko opravi preglede in inšpekcije na kraju samem pri gospodarskih subjektih,
ki jih neposredno ali posredno zadeva takšno financiranje, v skladu s postopki
iz Uredbe št. 2185/96, da bi ugotovil, ali je v povezavi s sporazumom ali
sklepom o donaciji ali pogodbo, financirano v skladu s to uredbo, prišlo do
goljufije, korupcije ali katerega koli drugega protipravnega ravnanja, ki škodi
finančnim interesom Evropske unije.
Ne glede na prvi in drugi pododstavek se v
sporazumih o sodelovanju s tretjimi državami in mednarodnimi organizacijami ter
sporazumih in sklepih o donacijah ter pogodbah, ki izhajajo iz izvajanja te
uredbe, Komisija, Računsko sodišče in urad OLAF izrecno pooblastijo
za opravljanje takšnih revizij ter pregledov in inšpekcij na kraju samem.
Člen 13
Sodelovanje
tretjih držav v programu
Sodelovanje v evropskem statističnem
programu je na voljo:
(a)                   
državam Efte/EGP v skladu s pogoji iz Sporazuma o
EGP;
(b)                   
državam, za katere se uporablja evropska sosedska
politika, državam, ki so zaprosile za članstvo v Evropski uniji, državam
kandidatkam ali državam pristopnicam in državam Zahodnega Balkana,
vključenim v proces stabilizacije in pridruževanja, v skladu s pogoji iz
zadevnih dvostranskih ali večstranskih sporazumov s temi državami, ki
določajo splošna načela za njihovo sodelovanje v programih Evropske
unije.
Člen 14
Poročila
1.                      
Komisija po posvetovanju z Odborom za evropski
statistični sistem najpozneje do junija 2015 Evropskemu parlamentu in
Svetu predloži vmesno poročilo o napredku.
2.                      
Komisija do konca leta 2018 po posvetovanju z
Odborom za evropski statistični sistem Evropskemu parlamentu in Svetu
predloži končno ocenjevalno poročilo o izvajanju programa.
Člen 15
Ta uredba začne veljati dan po objavi v Uradnem
listu Evropske unije.
V […],
Za Evropski parlament                                  Za
Svet
Predsednik                                                     Predsednik
PRILOGA
Statistična infrastruktura in cilji evropskega
statističnega programa za obdobje 2013–2017
Uvod
Za izvajanje politik EU
so potrebne primerljive in zanesljive statistične informacije o
gospodarskih, socialnih in okoljskih razmerah v EU ter njihovih elementih na
nacionalni in regionalni ravni. Evropa nujno potrebuje evropsko statistiko tudi
zato, da jo splošna javnost razume, ter da državljani sodelujejo v
demokratičnem procesu in razpravi o sedanji in prihodnji EU.
Evropski statistični program zagotavlja
zakonodajni okvir za razvoj, pripravo in razširjanje evropske statistike v
obdobju 2013–2017.
Evropska statistika se razvija, pripravlja in
razširja na podlagi navedenega zakonodajnega okvira s tesnim in usklajenim
sodelovanjem v evropskem statističnem sistemu.
Statistika, razvita, pripravljena in
razširjana na podlagi programa, v skladu s Pogodbo o delovanju Evropske unije
prispeva k izvajanju politik EU, strategije Evropa 2020 za pametno, trajnostno
in vključujočo rast ter njenih zadevnih vodilnih pobud in drugih
politik, obravnavanih v strateških prednostnih nalogah Komisije.
Glede na to, da je ESP za obdobje 2013–2017
večletni program, ki zajema obdobje petih let, ter da je cilj evropskega
statističnega sistema biti in ostati vodilni akter na statističnem
področju, je ESP za obdobje 2013–2017 ambiciozen z vidika obsega in
ciljev, vendar pa se bo izvajal postopoma. 
Statistična infrastruktura
Z ESP se bo vzpostavila infrastruktura statističnih informacij. To
infrastrukturo je treba pripraviti za obsežno in intenzivno uporabo
različnih aplikacij.
Oblikovanje politike usmerja odločitve za pripravo evropske
statistike, vendar mora biti ta statistika na voljo tudi drugim nosilcem
odločanja, raziskovalcem, podjetjem in evropskim državljanom na splošno,
saj so javno dobro ter jih plačajo državljani in podjetja, ki morajo imeti
enake koristi od zagotovljenih storitev. Da bo infrastruktura izpolnila to
vlogo, jo je treba zasnovati v skladu z dobrim konceptualnim okvirom, ki na eni
strani zagotavlja primernost za različne namene, na drugi pa omogoča
prožno prilagajanje spreminjajočim se potrebam uporabnikom v prihodnosti.
Infrastruktura statističnih informacij je predstavljena v
nadaljevanju:
INFRASTRUKTURA STATISTIČNIH INFORMACIJ
Legenda
Podatki: informacije, ki jih zberejo statistični
organi s tradicionalnimi statističnimi dejavnostmi (vzorčna
raziskovanja, popisi itd.)/podatki iz drugih virov, ponovno uporabljeni za
statistične namene. Te informacije so prilagojene potrebam posameznih
področij politike, kot so trg dela, migracije ali kmetijstvo.
Izraz vključuje
tudi podatke, ki so bili zbrani za upravne namene, vendar so jih
statistični organi uporabili za statistične namene (navadno imenovani
podatki iz upravnih virov).
Računovodski
sistemi: usklajeni in integrirani računi, bilance stanja in preglednice na
podlagi mednarodno dogovorjenih pravil. Računovodski okvir zagotavlja zelo
dobro usklajenost in primerljivost; statistični podatki se lahko uredijo
in predstavijo v obliki, ki je bila zasnovana za namene analize in oblikovanja
politike.
Kazalniki: kazalnik
je zbirno merilo, povezano s ključnim vprašanjem ali pojavom in izpeljano
iz več opazovanih dejstev. Kazalniki lahko razkrijejo relativna stanja ali
pokažejo pozitivne ali negativne spremembe. Navadno so neposreden vložek v
politike EU in svetovne politike. Na področjih strateške politike so
pomembni za določanje ciljev in spremljanje njihovega doseganja.
ESP bo v tej splošni shemi še naprej
razlikoval med tremi skupinami statističnih informacij: statistika
podjetij, statistika o Evropi državljanov ter geoprostorska, okoljska,
kmetijska in druge sektorske statistike.
Politike EU in zadevne svetovne politike so instrumenti, ki določajo statistične zahteve, na katere
se bo ESP odzval s preoblikovano strukturo in ustreznim procesom priprave.
Vsaka posamezna politika EU in svetovna politika se torej izraža v
različnih sestavnih delih statistične infrastrukture in obravnava s
posebnimi dejavnostmi ESP. Nove politike, določene v prihodnjih letih,
bodo obravnavane z oblikovanjem novih načinov izpeljave
kazalnikov/računov na podlagi statističnih informacij, pripravljenih
v okviru treh stebrov.
STATISTIČNE
INFORAMCIJE – STRUKTURA IN DINAMIKA
Cilji
Splošni cilj programa je, da bi bil evropski
statistični sistem vodilni ponudnik visokokakovostne statistike o Evropi,
kar bo doseženo z naslednjimi specifičnimi cilji:
–   
cilj 1: zagotavljanje kakovostnih statističnih
informacij v podporo razvoju, spremljanju in vrednotenju politik Evropske
unije, ob ustreznem upoštevanju prednostnih nalog;
–   
cilj 2: izvajanje novih metod priprave evropske
statistike, namenjene povečanju učinkovitosti in izboljšanju
kakovosti;
–   
cilj 3: okrepitev partnerstva v evropskem
statističnem sistemu in širše, da se dodatno poveča njegova
produktivnost in okrepi njegova vodilna vloga na področju uradne
statistike na svetovni ravni.
Ti specifični cilji so razdeljeni na
različna prednostna področja, opisana v nadaljevanju. Cilj 1 je
obravnavan v oddelku „I. Statistični rezultati“, cilj 2 v oddelku „II.
Metode priprave statistike EU“, cilj 3 pa v oddelku „III. Partnerstvo“.
I.          STATISTIČNI REZULTATI
KAZALNIKI
1.1       EVROPA 2020
Potrditev
strategije Evropa 2020 za „pametno, trajnostno in vključujočo rast“
na zasedanju Evropskega sveta junija 2010 je močno vplivala na oblikovanje
strateškega programa za politike Evropske unije in nacionalne politike v
prihodnjih letih. V tem programu so opredeljeni številni krovni cilji in
vodilne pobude, za katere so bili v ESS pripravljeni statistični kazalniki
na številnih področjih (npr. izboljšanje pogojev za inovacije, raziskave
in razvoj, spodbujanje zaposlovanja, izpolnjevanje ciljev EU na področju
podnebnih sprememb in energije, učinkovita raba virov, izboljšanje stopenj
izobrazbe, vključno z učno mobilnostjo, aktivno in zdravo staranje
ter spodbujanje socialne vključenosti z zmanjšanjem revščine).
Cilj:
Zagotoviti kakovostne
statistične informacije za spremljanje izvajanja politike Evropa 2020 za
pametno, trajnostno in vključujočo rast.
Uresničevanje
cilja:
·                        
s posodobitvijo kazalnikov krovnih ciljev za
strategijo Evropa 2020 (na področjih zaposlovanja, raziskav in razvoja,
inovacij, energije/podnebnih sprememb, izobraževanja, okolja, socialne
zaščite in socialne vključenosti), ki bodo na voljo na spletni strani
Eurostata;
·                        
z razpoložljivo statistiko za podporo spremljanja
izvajanja vodilnih pobud strategije Evropa 2020;
·                        
z razpoložljivimi dodatnimi kazalniki, ki bodo
prispevali k predhodnemu in naknadnemu vrednotenju gospodarske, socialne in
okoljske politike Evropske unije.
1.2       GOSPODARSKO UPRAVLJANJE
Kriza in napetosti na finančnih trgih so
izpostavile potrebo po krepitvi gospodarskega upravljanja Unije. Poleg
statističnih dejavnosti, ki še tečejo, je EU je že sprejela
odločne ukrepe na področju gospodarskega upravljanja in usklajevanja
in nekateri med njimi bodo imeli velike statistične učinke.
Cilj:
Razviti nove in okrepiti sedanje
statistične informacije, ki so pomembne za nosilce odločanja v EU in
javnost na splošno, v zvezi z okrepljenim in povezanim gospodarskim
upravljanjem EU ter nadzornim ciklom, ki povezuje Pakt za stabilnost in rast
ter gospodarsko politiko.
Uresničevanje
cilja:
·                        
z zagotavljanjem statistike za sistem kazalnikov za
makroekonomska neravnovesja in temeljno analizo;
·                        
z zagotavljanjem statistike za okrepljen Pakt za
stabilnost in rast;
·                        
z razvojem in pripravo sklopa kazalnikov za
merjenje konkurenčnosti;
·                        
z zanesljivim vodenjem kakovosti, ki se bo izvajalo
v verigi priprave statistike, pri čemer bodo zajeti tudi vnaprejšnji
javnofinančni podatki in temeljni delovni postopki v državah
članicah.
Cilj:
Evropskim nosilcem odločanja zagotoviti
zanesljive statistične podatke in kazalnike za upravne in regulativne
namene ter spremljanje posebnih zavez politike EU.
Uresničevanje
cilja:
·                        
z opredeljenim in z uporabniki dogovorjenim področjem
uporabe statistike za upravne in regulativne namene, vključno s
spremljanjem statistike za bruto nacionalni dohodek in lastne vire iz davka na
dodano vrednost, strukturne sklade, zahteve v zvezi z izračuni nadomestil
in pokojnin ter – vsaki dve leti – nadomestil za misije v skladu kadrovskimi
predpisi EU;
·                        
z opredelitvijo, izvajanjem in pojasnitvijo okvira
trdnega vodenja kakovosti za te kazalnike.
1.3       GOSPODARSKA
GLOBALIZACIJA
Učinki finančne krize, vse
večji čezmejni tokovi in razdrobljenost proizvodnega procesa so
poudarili potrebo po bolj usklajenem okviru in okrepljenem merjenju
globalizirane proizvodnje.
Cilj:
Okrepiti kazalnike in
statistične informacije, ki so na voljo o gospodarski globalizaciji in
globalnih vrednostnih verigah za nosilce odločanja EU in javnost na
splošno.
Uresničevanje
cilja:
·                        
s posodobitvijo sedanjih in razvojem novih
kazalnikov o gospodarski globalizaciji in globalnih vrednostnih verigah,
vključno s tokovi naravnih virov in odvisnostjo od naravnih virov, ki so
na voljo na spletni strani Eurostata;
·                        
z analizo globalnih vrednostnih verig, po možnosti
z ustreznimi preglednicami vložkov in rezultatov, ter statistike zunanje
trgovine in podjetij, vključno s povezovanjem mikropodatkov.
RAČUNOVODSKI OKVIRI
Sporočilo Komisije o bruto domačem
proizvodu in več ter objava Stiglitz-Sen-Fitoussijevega poročila sta
dala nov zagon za ključni izziv statističnega sistema, in sicer kako
doseči boljšo statistiko o medsektorskih vprašanjih in bolj povezano
statistiko za opis kompleksnih socialnih, okoljskih in gospodarskih pojavov, ki
presegajo tradicionalna merila gospodarskih rezultatov. Evropski sistem
računov (ESR) zagotavlja povezan in usklajen okvir za vse gospodarske
statistike, ki ga je treba dopolniti z drugimi kazalniki, da se zagotovijo izčrpnejše
informacije za oblikovanje politike in sprejemanje odločitev.
2.1       GOSPODARSKA IN
SOCIALNA USPEŠNOST
Z gospodarsko krizo se je povečala
potreba po sklopu visokokakovostnih makroekonomskih kazalnikov za boljše
razumevanje in analizo gospodarskih nihanj ter s tem olajšanje sprejemanja
odločitev. Zaradi vse bolj globalizirane proizvodnje je treba oblikovati
usklajen okvir, s katerim se bosta olajšala razlaga in povezovanje statistike z
različnih področij.
Cilj:
Dopolniti merjenje
gospodarske uspešnosti z različnimi razsežnostmi globalizacije, kakovostjo
življenja, okoljsko trajnostjo, zdravjem, blaginjo in socialno kohezijo. Ob tem
tudi oblikovati okvir za analizo globalizirane proizvodnje.
Uresničevanje
cilja:
·                        
z izdelavo kazalnikov porazdelitve dohodka/porabe
po gospodinjstvih (z uskladitvijo agregatov nacionalnih računov s podatki
iz raziskovanj v gospodinjstvih);
·                        
z izvajanjem in sestavljanjem letnih,
četrtletnih in regionalnih nacionalnih računov v skladu z ESR 1995/2010;
·                        
s pravočasnim sestavljanjem kakovostne
statistike cen, predvsem usklajenih indeksov cen življenjskih potrebščin;
·                        
s satelitskimi računi, izdelanimi za vsaj dve
novi področji (npr. raziskave in razvoj, zdravje, socialni računi);
·                        
z ustvarjenjem zbirke podatkov za merjenje rasti in
produktivnosti;
·                        
z oblikovanjem konceptualnega okvira za analizo
globalizirane proizvodnje.
Cilj:
Zagotoviti ključne
makroekonomske in socialne kazalnike ter glavne evropske ekonomske kazalnike (Principal
European Economic Indicators – PEEI) kot usklajen sklop kazalnikov za
izpolnjevanje zahtev glede statističnih podatkov EU in svetovnih
statističnih podatkov ter prilagoditi PEEI spreminjajočim se potrebam
uporabnikov.
Uresničevanje
cilja:
·                        
z usklajeno izdelavo prikazov ključnih
makroekonomskih in socialnih kazalnikov ter kazalnikov trajnostnega razvoja;
·                        
z usklajeno metodologijo za ključne
makroekonomske in socialne kazalnike ter PEEI;
·                        
z večjo mednarodno primerljivostjo kazalnikov;
·                        
z izboljšanimi orodji za olajšanje razlage
kazalnikov in obveščanja o njih;
·                        
z usklajeno statistiko o stanovanjih in povezanih
temah, ki je na voljo za vse države članice.
2.2       OKOLJSKA
TRAJNOST
Varstvo, ohranjanje in izboljšanje okolja za
sedanje in prihodnje generacije ter boj proti učinkom podnebnih sprememb
so zelo visoko na evropskem političnem dnevnem redu in so cilj Pogodb EU.
Za učinkovite politike na teh področjih so potrebne statistične
informacije z različnih področij.
Cilj:
Zagotoviti okoljske
račune in statistiko v zvezi s podnebnimi spremembami ob upoštevanju
mednarodnega razvoja razmer na tem področju.
Uresničevanje
cilja:
·                        
z razvojem sistema okoljskih računov kot
„satelitskih računov“ za glavne nacionalne račune, ki zagotavlja
informacije o emisijah v zrak, porabi energije, tokovih in rezervah naravnih
virov in vode, trgovini z osnovnimi in nujno potrebnimi surovinami, okoljski
obdavčitvi in porabi za varstvo okolja, po možnosti vključno z zeleno
rastjo/naročili; 
·                        
s posodobljenimi, oblikovanimi, pripravljenimi in
razširjenimi kazalniki, ki kažejo sekundarne pritiske, učinke podnebnih
sprememb, tudi o zdravju, ranljivih vidikih in napredku pri prilagajanju.
PODATKI
3.1       STATISTIKA PODJETIJ
Evropska podjetja so v središču številnih
politik EU. Poleg tega so odgovorna za zagotavljanje osnovnih podatkov. Skladno
s tem je velika potreba po statistiki podjetij v širšem smislu za podporo
sprejemanja odločitev in tudi zato, da se evropskim državljanom in
podjetjem pomaga razumeti učinek teh politik, pri čemer pa je treba
razlikovati med velikimi podjetji, podjetji s srednje veliko tržno kapitalizacijo
ter malimi in srednjimi podjetji, za katera velja povečana potreba po
podrobni in usklajeni statistiki. Tu je še potreba po zmanjšanju upravnega
bremena in bremena poročanja.
Cilj:
Povečati
učinkovitost in uspešnost procesov priprave statistike. Zagotoviti
kakovostno statistiko o ključnih področjih, na katerih so podjetja
središče interesov, kot so statistika podjetij, kratkoročni
kazalniki, naložbe podjetij v človeški kapital ter spretnosti, mednarodne
transakcije, globalizacija, spremljanje enotnega trga, razvoj in raziskave,
inovacije in turizem. Posebno pozornost je treba nameniti razpoložljivosti
podatkov v industrijskih ali storitvenih sektorjih z visoko dodano vrednostjo.
Uresničevanje
cilja:
·                        
s ponovno uporabo razpoložljivih podatkov v statističnem
sistemu ali družbi ter z izdelavo skupne infrastrukture in orodij;
·                        
z zagotavljanjem statističnih informacij in
kazalnikov o podjetjih na letni in medletni podlagi;
·                        
z zagotavljanjem statističnih informacij, ki
opisujejo položaj Evrope v svetu in odnose EU s preostalim svetom;
·                        
z zagotavljanjem statističnih informacij za
analizo globalnih vrednostnih verig in razvojem registra Euroskupine kot opore
za zbiranje informacij z različnih področij o globalizaciji;
·                        
s ponovnim uravnoteženjem trgovine z blagom in s
storitvami z izboljšano razpoložljivostjo podatkov o storitvah ter s sprejetjem
ukrepov za ponovno uravnoteženje statističnih informacij o storitvah in
proizvodih;
·                        
z izdelavo orodij za spremljanje enotnega trga, kot
so orodje za spremljanje cen živil in povezani kazalniki;
·                        
z zagotavljanjem kakovostne statistike o
ključnih področjih uspešnosti v zvezi z inovacijami ter raziskavami
in razvojem s širšo uporabo registrov patentov ter širšo uporabo posameznih
mikropodatkov za raziskovalne in statistične namene;
·                        
z zagotavljanjem kakovostne statistike o
turistični ponudbi in povpraševanju z optimiziranim zbiranjem podatkov in
boljšim povezovanjem podatkov iz turizma z drugimi področji;
·                        
z racionalizacijo zbiranja podatkov o stalnem
poklicnem usposabljanju v podjetjih.
3.2       STATISTIKA O
EVROPI DRŽAVLJANOV
Evropski državljani so v središču
številnih politik EU. Zato je velika potreba po socialni statistiki v širšem
smislu za podporo sprejemanju odločitev in tudi zato, da se evropskim
državljanom pomaga razumeti učinek teh politik na njihovo življenje.
Cilj:
Zagotoviti kakovostno
statistiko o ključnih področjih socialne politike, na katerih so
državljani v središču interesa, kot so socialna kohezija, revščina,
demografski izzivi (zlasti starejši ljudje in migracije), trg dela,
izobraževanje in usposabljanje, vključno z učno mobilnostjo mladih,
kultura, telesna aktivnost, kakovost življenja, varnost, zdravje, invalidnost,
poraba, prosti pretok in enotni trg, mobilnost mladih, tehnološke inovacije in
nove možnosti izbire življenjskega sloga.
Uresničevanje
cilja:
·                        
z utrditvijo osnovne infrastrukture za evropsko
socialno statistiko, vključno z različnimi raziskavami in zbiranjem
podatkov na podlagi upravnih virov;
·                        
s posodobitvijo raziskovanj o delovni sili ter o
dohodku in življenjskih pogojih, pri čemer bodo pri vseh socialnih
raziskovanjih, zlasti raziskovanjih o delovni sili ter o dohodku in
življenjskih pogojih, preučeni vsebina, zasnova in vidiki zbiranja
podatkov (zlasti način zbiranja podatkov);
·                        
z zagotavljanjem statistike o izobraževanju in
usposabljanju, vključno z racionalizacijo in posodobitvijo raziskave o
izobraževanju odraslih, da bo vključevala redne modele, ki ustrezajo
potrebam po podatkih o izobraževanju in usposabljanju;
·                        
z zagotavljanjem statistike o telesni aktivnosti in
kulturi;
·                        
z zagotavljanjem statistike o varnosti[21], zdravju[22] in invalidnosti;
·                        
z izvajanjem ukrepov delovnega programa o
vključevanju statistike o migracijah;
·                        
z zagotavljanjem kazalnikov o kakovosti življenja
za merjenje napredka družb.
3.3       GEOPROSTORSKA,
OKOLJSKA, KMETIJSKA IN DRUGA SEKTORSKA STATISTIKA
Kombinacija statistike s prostorsko
referenciranimi podatki in geoprostorsko analizo bo prinesla nove in
daljnosežne priložnosti, ki jih bo ESS dodatno preučil. Nekaterim
vprašanjem, kot sta zaupnost in statistična veljavnost ocen majhnih
območij, bo treba nameniti posebno pozornost.
V prihodnosti bo zelo pomembna kakovostna
energetska statistika in statistika transporta za podporo strategiji Evropa 2020
in politiki o podnebnih spremembah.
Kmetijska politika bo tudi v obdobju 2013–2017
med pomembnimi evropskimi politikami. Na statistično delo bo močno
vplival rezultat preučitve skupne kmetijske politike po letu 2013.
Poudarek bo na okoljskih vidikih, vidikih v zvezi z biotsko raznovrstnostjo/ekosistemom,
gospodarskih vidikih, vidikih v zvezi z zdravjem ljudi, varnostjo in socialnih
vidikih.
Cilj:
Podpirati oblikovanje
politike na podlagi dokazov z bolj prilagodljivo in večjo uporabo
prostorskih informacij skupaj s socialnimi, gospodarskimi in okoljskimi
statističnimi informacijami.
Uresničevanje
cilja:
·                        
z uporabo infrastrukture za prostorske informacije
v Evropski skupnosti (INSPIRE) in zlasti z nadaljnjim razvojem, vzdrževanjem in
delovanjem geoportala EU;
·                        
na podlagi sodelovanja s programi EU za
raziskovanja o rabi zemljišč in zaznavanju na daljavo bodo na voljo
raznovrstne geografske informacije;
·                        
s povezovanjem statističnih podatkov, kjer je
to ustrezno, s čimer se bo ustvarila prilagodljiva infrastruktura z
več viri za zagotavljanje ciljno usmerjene prostorsko-časovne
analize.
Cilj:
Zagotoviti kakovostno
okoljsko statistiko za podporo oblikovanju politik EU.
Uresničevanje
cilja:
·                        
s sklopom ključnih okoljskih statistik o
virih, na primer o odpadkih in recikliranju, vodi, nahajališčih surovin,
ekosistemskih storitvah in biotski raznovrstnosti na nacionalni in po možnosti
regionalni ravni, ter s sklopom ključnih statistik v zvezi s podnebnimi
spremembami za podporo ukrepom in politikam blaženja posledic in prilagajanja
na vseh ustreznih ravneh, od lokalne ravni do ravni EU.
Cilj:
Zagotoviti kakovostno
energetsko statistiko in statistiko transporta za podporo politik EU.
Uresničevanje
cilja:
·                        
s pripravo in razširjanjem statistike o obnovljivih
virih energije;
·                        
s pripravo in razširjanjem statistike o energijskih
prihrankih/energetski učinkovitosti;
·                        
s pripravo in razširjanjem statistike o varnosti
transporta, mobilnosti potnikov, merjenju cestnega prometa in kombiniranem
prevozu tovora.
Cilj:
Zagotoviti kakovostno
statistiko kmetijstva, ribištva in gozdarstva za razvoj in spremljanje skupne
kmetijske in skupne ribiške politike, ob upoštevanju ključnih evropskih
strateških ciljev v zvezi s trajnostjo in razvojem podeželja, z izvajanjem
rednih dejavnosti v zvezi z razvojem, pripravo in razširjanjem statistike.
Uresničevanje
cilja:
·                        
s preučitvijo in poenostavitvijo zbiranja
kmetijskih podatkov v skladu s pregledom skupne kmetijske politike po letu 2013;
·                        
s preoblikovanjem postopka zbiranja kmetijskih
podatkov, zlasti s ciljem izboljšati kakovost in pravočasnost zagotovljenih
podatkov;
·                        
z izdelavo in izvajanjem sistema upravljanja
podatkov o rabi zemljišč/pokrovnosti tal;
·                        
z izvajanjem sistema zbiranja podatkov za usklajene
kmetijskookoljske kazalnike;
·                        
z zagotavljanjem ustreznih razčlenitev po
regijah;
·                        
z izvajanjem in razširjanjem niza ključnih
gozdarskih podatkov iz enotnega okoljsko-gospodarskega računovodenja za
gozdarstvo (IEEAF), kot so gozdne površine, obseg in vrednost neposekanega lesa
ter ekonomski računi za gozdarstvo in sečnjo.
II.        METODE PRIPRAVE STATISTIKE EU
ESS se spopada s
številnimi izzivi, kot so: naraščajoče
povpraševanje po visokokakovostni statistiki, vse večja potreba po
kompleksni večrazsežnostni statistiki, pojav novih akterjev na trgu
informacij, omejitve virov, potreba po dodatnem zmanjšanju bremena za dajalce
statističnih podatkov in vse večja raznovrstnost komunikacijskih
orodij. To pomeni, da je treba metode priprave
in razširjanja uradne evropske statistike postopno prilagoditi.
1.         VODENJE KAKOVOSTI ESS
Cilja:
V
ESS uvesti sistem za vodenje kakovosti, ki temelji na revidiranem Kodeksu
ravnanja evropske statistike in s katerim se vzpostavljajo novi mehanizmi
spremljanja za presojanje skladnosti s tem kodeksom ravnanja na podlagi zavez
za zaupanje v statistiko, dogovorjenih z državami članicami.
Povečati izmenjavo
dobrih praks pri izvajanju kodeksa ravnanja in zagotoviti, da je poročanje
o kakovosti osredotočeno na različne potrebe uporabnikov.
Uresničevanje ciljev:
·                        
s popolnim izvajanjem kodeksa
ravnanja;
·                        
z zavezami za zaupanje v
statistiko, dogovorjenimi z državami članicami;
·                        
z uskladitvijo okvirov za
zagotavljanje kakovosti med ESS in ESCB;
·                        
z zadovoljevanjem potreb
uporabnikov po poročanju o kakovosti.
2.         DOLOČANJE PREDNOSTNIH NALOG
IN POENOSTAVITEV
Evropski statistični
sistem mora odgovoriti na velik izziv: kako zagotoviti visokokakovostno evropsko statistiko za
zadovoljitev potreb po statistiki ob precej zmanjšanih proračunih držav
članic ter politiki ničelne rasti človeških virov v Komisiji in
državah članicah. Glede na te omejitve
virov na evropski in nacionalni ravni je pomembno izboljšati ukrepe za
določanje prednostnih nalog in poenostavitev, kar zahteva zavezanost vseh
partnerjev ESS. Mehanizem določanja
prednostnih nalog se vpeljuje kot sestavni del priprave letnih delovnih
programov in se bo izvajal v celotnem trajanju ESP za obdobje 2013–2017. To med
drugim vključuje letni pregled sedanjih statističnih zahtev, s
katerim se upravni mehanizem nadomešča s strateškim pristopom, pri katerem
se upoštevajo interesi uporabnikov, pripravljavcev in dajalcev podatkov.
Cilj:
Izvesti mehanizem določanja prednostnih nalog za ESS,
da se poenostavijo zahteve glede poročanja in se poveča prožnost ESS
za prilagajanje novim potrebam po statistiki ob upoštevanju omejitev
pripravljavcev in bremena poročanja.
Uresničevanje cilja:
·                        
z opredeljevanjem prednostnih
nalog in temu ustreznim dodeljevanjem virov;
·                        
z opredeljevanjem prednostnih
nalog ESS kot del letnega delovnega programa;
·                        
z upoštevanjem rezultatov
posvetovanj z uporabniki in pripravljavci v letnem delovnem programu;
·                        
z obveščanjem uporabnikov
o statističnih področjih, ki bodo poenostavljena, in zbiranju
podatkov, ki bo zmanjšano/opuščeno.
3.         VEČNAMENSKA STATISTIKA IN
POVEČANJE UČINKOVITOSTI PRI PRIPRAVI
Cilji:
Postopno
uvesti poslovno arhitekturo ESS, ki omogoča bolj povezano pripravo
statistike EU; uskladiti in standardizirati metode in metapodatke priprave,
okrepiti horizontalno (med statističnimi področji) in vertikalno (med
partnerji ESS) povezovanje procesov priprave statistike v ESS ob upoštevanju načela
subsidiarnosti, uporabiti in povezati več virov podatkov in pripravljati
večnamensko statistiko.
Uresničevanje ciljev:
·                        
z obsežnejšo uporabo ustreznih
upravnih podatkov na vseh statističnih področjih;
·                        
z opredeljevanjem in uporabo
novih virov podatkov za evropsko statistiko;
·                        
z večjim
vključevanjem evropskih in nacionalnih statističnih organov v zasnovo
upravnih evidenc;
·                        
z obsežnejšo uporabo tehnik
statističnega usklajevanja in povezovanja podatkov za povečanje
ponudbe statistike EU;
·                        
z uporabo evropskega pristopa k
statistiki za hiter odziv politike;
·                        
z večjim povezovanjem
procesov priprave statistike EU z usklajenimi ukrepi ESS;
·                        
z nadaljnjim usklajevanjem
statističnih konceptov med statističnimi področji;
·                        
z razvojem in uvedbo
prilagodljive referenčne infrastrukture IT in tehničnih standardov za
izboljšanje interoperabilnosti, izmenjavo podatkov in metapodatkov ter skupno
oblikovanje podatkov;
·                        
z uporabo standardnih orodij IT
v vseh statističnih poslovnih procesih;
·                        
z večjo uporabo in
razpoložljivostjo usklajenih metodologij (vključno z mešanimi pristopi k
zbiranju podatkov) in metapodatkov;
·                        
s povečano vlogo
statističnih poslovnih registrov kot mest, kjer se hranijo
statistične enote za vso poslovno statistiko, ki se uporabljajo kot vir za
sektorje nacionalnih računov.
Cilj:
Zagotoviti
dobro delovanje in skladnost ESS z učinkovitim sodelovanjem in
komunikacijo.
Uresničevanje cilja:
·                        
z učinkovito podporo
partnerstvu v ESS;
·                        
z opredelitvijo in izvajanjem
postopkov za delitev bremena in dela v ESS;
·                        
z dodatnim razvojem in
zagotovitvijo delovanja omrežij sodelovanja.
4.         RAZŠIRJANJE IN KOMUNIKACIJA
Cilji:
Poskrbeti,
da bo ESS prvi vir podatkov o statistiki EU za vse uporabnike ter zlasti za
javne in zasebne nosilce odločanja, in sicer z zagotavljanjem kakovostnih
storitev na področju statističnih informacij na podlagi načel
brezplačnega dostopa do evropske statistike.
Okrepiti
in razširiti dialog med uporabniki in pripravljavci statistike, da se
zadovoljijo potrebe uporabnikov po kakovostni statistiki. Zgodnje vključevanje uporabnikov v spremembe je
ključno za izboljšanje učinkovitosti in uspešnosti ESS.
Povečati in
racionalizirati obseg proizvodov za razširjanje z uporabo novih tehnologij, da
se zadovoljijo potrebe uporabnikov.
V ESS vzpostaviti
stroškovno učinkovito in povezano varno infrastrukturo za dostop do
zaupnih podatkov uradne statistike za znanstvene namene.
Začeti pripravo
datotek za javno uporabo.
Uresničevanje ciljev:
·                        
s priznavanjem ESS kot prve
oporne točke za uporabnike evropske statistike;
·                        
z vzpostavitvijo povezane varne
infrastrukture za dostop do mikropodatkov EU;
·                        
z uvedbo sistema za
odgovarjanje na prošnje uporabnikov za takojšnji dostop in svetovanje glede
razlage statističnih informacij;
·                        
s prilagoditvijo proizvodov za
razširjanje potrebam uporabnikov, ki uporabljajo nove tehnologije;
·                        
z večjim številom
statističnih rezultatov o medsektorskih vprašanjih;
·                        
z obsežnejšo uporabo novih
tehnologij za komunikacijo in razširjanje (npr. takih, ki temeljijo na obliki
za izmenjavo statističnih podatkov in metapodatkov (SDMX));
·                        
z večjo ponudbo nizov
mikropodatkov za namene statističnih raziskav.
5.         USPOSABLJANJE, INOVACIJE IN
RAZISKAVE
Cilji:
Zadovoljiti potrebe po učenju in izpopolnjevanju v ESS
na podlagi kombinacije usposabljanja ter možnosti za učenje in izpopolnjevanje.
Izboljšati
sodelovanje med člani ESS za prenos znanj ter izmenjavo in uporabo
najboljših praks in skupnih inovativnih pristopov pri pripravi statistike.
Organizirati
dejavnosti, udeležbo in prispevke raziskovalnih skupnosti pri izboljševanju
verig priprave statistike in kakovosti uradnih statističnih informacij.
Uresničevanje ciljev:
·                        
z oblikovanjem podiplomske
stopnje izobrazbe (npr. magisterija iz uradne statistike);
·                        
s ponudbo programov
usposabljanja, osredotočenih na potrebe uporabnikov;
·                        
z uporabo rezultatov
raziskovalnih projektov pri pripravi in razširjanju statistike;
·                        
s priznavanjem ESS kot oporne
točke za statistične raziskovalne skupnosti;
·                        
z obsežnim vključevanjem
raziskovalnih skupnosti v raziskovalne dejavnosti v zvezi z uradno statistiko;
·                        
z uvedbo ustreznih instrumentov
za izmenjavo praks in uporabo skupnih rešitev v ESS.
III.       PARTNERSTVO
PARTNERSTVO V ESS IN ŠIRŠE
Cilj:
Uvesti
trdnejši okvir upravljanja ESS.
Uresničevanje cilja:
·                        
z izvajanjem revidirane
zakonodaje o statistiki in sklepa o vlogi Eurostata;
·                        
s sprejetjem okvirnih uredb, ki
zajemajo celotna statistična področja.
Cilj:
Okrepiti usklajevalno vlogo Eurostata kot
statističnega urada Evropske unije.
Uresničevanje cilja:
·                        
z vključevanjem Eurostata
v vse pobude Komisije, ki se nanašajo na statistične vidike, v zgodnji
fazi;
·                        
z organizacijo rednih dialogov
z zainteresiranimi stranmi na najvišji vodstveni ravni.
Cilj:
Okrepiti
sodelovanje z Evropskim sistemom centralnih bank ter evropskimi in mednarodnimi
organizacijami, ki pripravljajo podatke za statistične ali upravne namene,
s skupnimi projekti in usklajenim razvojem. Ob tem tudi zagotoviti skladnost evropskih in mednarodnih
standardov.
Uresničevanje cilja:
·                        
z izvajanjem skupnega okvira
kakovosti za ESS in ESCB;
·                        
z vse večjo
vključenostjo Eurostata v mednarodne svetovalne skupine;
·                        
z določitvijo in
izvajanjem novih načinov sodelovanja;
·                        
z izvajanjem novih SNR[23]/ESR[24], SEEA[25]/EEEA[26] in
priročnikov za plačilno bilanco.
Cilj:
Spodbuditi
in izvajati dejavnosti statističnega svetovanja in statistične pomoči
v državah zunaj EU v skladu s prednostnimi nalogami zunanje politike EU s
posebnim poudarkom na širitvi in evropski sosedski politiki.
Uresničevanje cilja:
·                        
z uveljavljanjem vodilne vloge
ESS na mednarodnem prizorišču;
·                        
s pripravo kakovostnih podatkov
za namene zunanje politike EU;
·                        
s podporo službam Komisije pri
izvajanju razvojne politike in politike mednarodnega sodelovanja, pri njihovih
odnosih z mednarodnimi organizacijami ter pri vprašanjih skupnega
statističnega interesa z neevropskimi regijami ali državami;
·                        
z razširjanjem ustreznih
statističnih podatkov v podporo procesu širitve in pogajanjem o njej;
·                        
s čim manjšim številom
zahtev novih držav članic za odstopanja, ki privedejo do
nerazpoložljivosti podatkov;
·                        
s podpisom
sporazumov/memorandumov o soglasju z državami zunaj EU;
·                        
z zasnovo in izvajanjem
programov tehničnega sodelovanja;
·                        
s tehnično pomočjo,
osredotočeno na usklajevanje in zagotavljanje podatkov.
OCENA FINANČNIH POSLEDIC
ZAKONODAJNEGA PREDLOGA
1.           OKVIR
PREDLOGA/POBUDE
              1.1     Naslov predloga/pobude
              1.2     Zadevna področja ABM/ABB
              1.3     Vrsta predloga/pobude
              1.4     Cilji
              1.5     Utemeljitev predloga/pobude
              1.6     Trajanje ukrepa in finančnih posledic
              1.7     Načrtovani načini upravljanja
2.           UKREPI
UPRAVLJANJA
              2.1     Določbe glede spremljanja in poročanja
              2.2     Sistem upravljanja in nadzora
              2.3     Ukrepi preprečevanja goljufij in nepravilnosti
3.           OCENA
FINANČNIH POSLEDIC PREDLOGA/POBUDE
              3.1     Zadevni razdelki večletnega finančnega okvira in
odhodkovne proračunske vrstice
              3.2     Ocenjeni učinek na odhodke
              3.2.1  Povzetek ocenjenega učinka na odhodke
              3.2.2  Ocenjeni učinek na odobritve za poslovanje
              3.2.3  Ocenjeni učinek na odobritve upravne narave
              3.2.4  Skladnost z veljavnim večletnim finančnim okvirom
              3.2.5  Udeležba tretjih oseb pri financiranju
              3.3     Ocenjeni učinek na
prihodke
OCENA FINANČNIH POSLEDIC ZAKONODAJNEGA PREDLOGA

1.                      
OKVIR PREDLOGA/POBUDE
1.1.                
Naslov predloga/pobude

Predlog uredbe Evropskega parlamenta in Sveta o evropskem
statističnem programu za obdobje 2013–2017

1.2.                
Zadevna področja ABM/ABB[27]

Statistika (3403 – Priprava statističnih informacij, 3480
– Administrativna podpora za Eurostat, 3481 – Strategija in usklajevanje
politike za Eurostat)

1.3.                
Vrsta predloga/pobude        

þ Predlog/pobuda se nanaša na nov ukrep.
¨ Predlog/pobuda
se nanaša na nov ukrep, ki je nadaljevanje pilotnega
projekta/pripravljalnega ukrepa[28].
¨ Predlog/pobuda je namenjena podaljšanju obstoječega
ukrepa.
¨ Predlog/pobuda
se nanaša na nadaljevanje obstoječega ukrepa z novo usmeritvijo.

1.4.                
Cilji
1.4.1.          
Večletni strateški cilji
Komisije, ki naj bi bili doseženi s predlogom/pobudo

Predlog je usklajen s prednostnimi nalogami Evropske unije,
saj bo statistika, razvita, pripravljena in razširjana na podlagi tega
programa, prispevala k izvajanju politik Evropske unije, kot so strategija
Evropa 2020 za „pametno, trajnostno in vključujočo rast“ ter druge
politike, obravnavane v strateških prednostnih nalogah Komisije za obdobje 2010–2014
(to so okrepljeno in povezano gospodarsko upravljanje, podnebne spremembe, rast
in socialna kohezija, Evropa državljanov in globalizacija).

1.4.2.          
Specifični cilji in
zadevne dejavnosti ABM/ABB

Specifični cilj št. 1: zagotavljanje kakovostne statistične
informacije v podporo razvoju, spremljanju in vrednotenju politik Evropske
unije.
Zadevne dejavnosti ABM/ABB
3403 – Priprava statističnih informacij
Specifični cilj št. 2: izvajanje nove metode priprave evropske
statistike.
Zadevne dejavnosti ABM/ABB
3403 – Priprava statističnih informacij, 3480 –
Administrativna podpora za Eurostat, 3481 – Strategija in usklajevanje politike
za Eurostat
Specifični cilj št. 3: krepitev partnerstva v ESS in širše.
3481 – Strategija in usklajevanje politike za Eurostat
Podrobnejši cilji bodo določeni v letnih
statističnih delovnih programih Komisije.

1.4.3.          
Pričakovani izid in
učinki

Navedite,
kakšne posledice naj bi imel predlog/pobuda za upravičence/ciljne skupine.
Učinki na Evropski parlament in Svet: pozitivni, saj je ESP usklajen s Pogodbama,
finančnimi perspektivami in političnimi prednostnimi nalogami
Evropske unije, v ESP so upoštevane potrebe po statističnih informacijah,
da bi se podprle politike EU, in ESP vključuje mehanizem za boljše
določanje prednostnih nalog ter zmanjšanje bremena poročanja za
podjetja in državljane. Pri pripravi ESP
sodelujejo države članice. Pri izvajanju
ESP bo upoštevano tudi načelo subsidiarnosti.
Učinki na kolegij komisarjev in službe
Komisije: pozitivni, saj je
ESP usklajen s Pogodbama in finančnimi perspektivami, v ESP so upoštevane
potrebe po statističnih informacijah, da bi se podprle politike EU, in kot
del ESP bo uveden sistem za zanesljivo vodenje kakovosti. ESP bo predmet učinkovitega vrednotenja in zanj bo
uporabljen okvir za razdelitev sredstev, ki je v skladu z ABB.
Učinki na nacionalne statistične urade
(vključno z generalnimi direktorji nacionalnih statističnih uradov, Odborom za evropski statistični sistem,
partnersko skupino in skupinami direktorjev) in druge nacionalne pripravljavce: pozitivni, saj ESP vključuje mehanizem
za boljše določanje prednostnih nalog ter zmanjšanje bremena
poročanja za podjetja in državljane. V
ESP je upoštevana skupna strategija ESS o izvajanju Sporočila. Pri pripravi ESP sodelujejo države članice. Pri izvajanju ESP bo upoštevano načelo subsidiarnosti.
Učinki na Evropski svetovalni odbor za
statistiko, Evropsko centralno banko, Odbor za monetarno, plačilno-bilančno
in finančno statistiko ter druge neinstitucionalne uporabnike: pozitivni, saj so v ESP upoštevane potrebe
po statističnih informacijah, da bi se podprle politike EU, in bo
uporabnikom zagotovljena statistika, ki „ustreza namenu“ (je pravočasna
ter v skladu z potrebami in zahtevami njihove politike).
Učinki na Eurostat: pozitivni, saj je v ESP upoštevano Sporočilo o metodi
proizvodnje statistike EU, kot del ESP bo uveden sistem za trdno vodenje
kakovosti, z ESP bosta zagotovljena stabilen okvir za usklajeno in
strukturirano letno načrtovanje programov in dodeljevanje virov ter jasen
pregled nad smerjo razvoja Eurostata, ESP bo tudi predmet učinkovitega
vrednotenja.

1.4.4.          
Kazalniki izida in učinkov

Navedite,
s katerimi kazalniki se bo spremljalo izvajanje predloga/pobude.
Za vse cilje, vključene v ESP za obdobje 2013–2017, so
navedeni glavni ukrepi in kazalniki. Cilji ESP za obdobje 2013–2017 bodo podrobneje
načrtovani v letnih delovnih programih, rezultati pa bodo spremljani v
celotnem programskem obdobju.
Doseganje splošnega cilja v zvezi s prizadevanji, da bi bil
ESP vodilni ponudnik visokokakovostne statistike o Evropi, bo spremljano z:
– raziskovanjem Eurostata o zadovoljstvu uporabnikov in
zlasti odstotnim deležem uporabnikov, ki bodo splošno kakovost evropske
statistike ocenili kot „zelo dobro“ ali „dobro“.

1.5.                
Utemeljitev predloga/pobude
1.5.1.          
Potrebe, ki jih je treba
kratkoročno ali dolgoročno zadovoljiti

Uvedba večletnega evropskega statističnega
programa temelji na členu 13(1) Uredbe (ES) št. 223/2009 Evropskega
parlamenta in Sveta o evropski statistiki3, v skladu s katerim mora evropski statistični
program zagotoviti okvir za razvoj, pripravo in razširjanje evropske
statistike, glavna področja in cilje načrtovanih ukrepov za obdobje,
ki ni daljše od petih let. Določati
mora prednostne naloge v zvezi s potrebami po informacijah za namene izvajanja
dejavnosti Evropske unije. Predlog je
osredotočen na zagotavljanje koristi uporabnikom in pripravljavcem
evropske statistike, in sicer Evropskemu parlamentu in Svetu, generalnim
direktoratom Komisije, Evropski centralni banki, nacionalnim statističnim
uradom in drugim nacionalnim pripravljavcem evropske statistike, Evropskemu
svetovalnemu odboru za statistiko, Odboru za monetarno, plačilno‑bilančno
in finančno statistiko ter drugim neinstitucionalnim uporabnikom, seveda
pa tudi splošni javnosti.

1.5.2.          
Dodana vrednost ukrepanja EU

Nosilci političnega odločanja in akterji na trgu
stalno potrebujejo statistiko, da lahko sprejemajo odločitve ter
spremljajo in vrednotijo njihovo izvajanje. S statistiko se demokracijam in sodobnim gospodarstvom
zagotavlja osnovna infrastruktura za preudarno in učinkovito delovanje.
Evropska unija potrebuje za izpolnjevanje svojega
poslanstva visokokakovostne storitve na področju statističnih informacij.
Evropska statistika mora biti zanesljiva, neodvisna
od političnih vplivov ter uporabnikom dostopna pravočasno in v
ustrezni obliki. Poleg tega priprava
statistike ne sme čezmerno obremeniti ponudnikov podatkov, zbiranje
podatkov pa mora potekati v skladu z načeloma subsidiarnosti in
sorazmernosti.
Eurostat je skupaj z nacionalnimi statističnimi organi
in drugimi nacionalnimi organi, ki so v posameznih državah članicah
odgovorni za razvoj, pripravo in razširjanje evropske statistike, vzpostavil
partnerstvo s skupnim imenom ESS. To partnerstvo vključuje tudi države
EGP. Države članice zbirajo
podatke in sestavljajo statistiko, namenjeno državam in EU.
ESS deluje kot mreža, v kateri ima Eurostat vodilno vlogo
pri usklajevanju statistike in tesno sodeluje z nacionalnimi statističnimi
organi. Delo ESS je
osredotočeno predvsem na področja politik EU, z razširitvijo politik
EU pa je bilo usklajevanje razširjeno na skoraj vsa statistična
področja.
ESS lajša izmenjavo znanj in „najboljših praks“ med
državami članicami ter razvoj novih tehnologij, skupnih orodij in omrežij
sodelovanja, da bi se izkoristile morebitne sinergije in bi se preprečilo
podvajanje dela, s čimer utira pot sodobnemu sistemu priprave statistike,
ki je primeren za spopadanje s prihodnjimi izzivi.
Prizadevanja za uskladitev, racionalizacijo in ureditev se
najlažje začnejo na ravni Evropske unije, kjer se lahko taki projekti
izvajajo z največjo mogočo učinkovitostjo.

1.5.3.          
Glavna spoznanja iz podobnih
izkušenj

Velika ovira, s katero
se srečujemo pri sedanjem statističnem programu Skupnosti za obdobje 2008–20124, je ta, da je
struktura določena za obdobje petih let in so cilji podrobno opisani. Od sprejetja sedanjega programa se je
zgodilo več pomembnih sprememb. Temeljni
pravni okvir za pripravo evropske statistike je bil spremenjen. Sprejeto je bilo Sporočilo o metodi proizvodnje
statistike EU, ki mu je sledila strategija ESS, veljati je začela
Lizbonska pogodba, mandat je nastopila nova Evropska komisija (od
januarja 2010 do decembra 2014), začetih je bilo več novih
političnih pobud (kot je Evropa 20205) in okrepljena je bila struktura upravljanja ESS. V sedanjem programu ni upoštevana nobena od teh sprememb,
deli tega programa so postali zastareli, pojavila se je tudi vrzel med
načrtovanimi in dejanskimi dejavnostmi. Zaradi
tega se ustreznost poročanja o izvajanju programa zmanjšuje, saj številne
pomembne dejavnosti niso vključene v program, medtem ko je treba
poročati o nekaterih dejavnostih, ki so v njem navedene, vendar se ne
izvajajo več.
V
zvezi s postopkom priprave evropskega statističnega programa je projektna
skupina 3 partnerske skupine[29]
predlagala večletni cikel načrtovanja programa za obdobje 2013–2017.
Predlagano je bilo, naj se v postopku priprave programa okrepi vloga partnerjev
ESS (Odbora za evropski statistični sistem, generalnih direktorjev
nacionalnih statističnih uradov, skupin direktorjev in Evropskega
svetovalnega odbora za statistiko).
Treba je še navesti, da je Poročilo Komisije
Evropskemu parlamentu in Svetu o naknadni oceni statističnega programa
Skupnosti za obdobje 2003–2007[30]
vsebovalo priporočila za prihodnje večletne programe, in sicer: 
Naj se izboljša povezanost med statističnim
programom Skupnosti in letnimi delovnimi programi. Statistični program Skupnosti je oblikovan kot okvirni
program, ki zajema strateško vizijo za pet let ter skupaj z letnimi delovnimi
programi zagotavlja prilagodljivost in ustreznost statističnega programa
Skupnosti v celotnem obdobju. Pri sklicevanju
na statistični program Skupnosti je treba v letnih delovnih programih
izrecno navesti zadevni statistični program Skupnosti, na katerem morajo
ti letni programi tudi temeljiti.
Naj se izboljša spremljanje izvajanja
statističnega programa Skupnosti. Celovito spremljanje statističnega programa Skupnosti
je treba izvajati z določitvijo ključnega sklopa kazalnikov, ki
zagotavljajo ustrezne informacije o doseganju operativnih in strateških ciljev
v programskem obdobju.
V Poročilu Komisije Evropskemu parlamentu in Svetu o
vmesnem vrednotenju statističnega programa Skupnosti 2008–2012 so bile
poudarjene naslednje točke, ki bi jih bilo treba upoštevati v prihodnosti:
– opredelitev novih potreb po statističnih
informacijah. Potreben je
bolje povezan pristop z uporabo več in združenih virov podatkov ob
uskladitvi metodologije, konceptov in opredelitev;
– krepitev partnerstva v okviru ESS. Poudarjena je
bila vzpostavitev večjega števila in različnih modelov povezanega
sodelovanja skupaj z državami članicami;
– navedeno je bilo, da je potreben razmislek o konceptualnem
pristopu k ponovni določitvi prednostnih dejavnosti in o
razpoložljivosti sredstev za izvajanje statističnega programa Skupnosti,
da bi se zmanjšalo breme poročanja in znižali stroški pripravljavcev.
Omeniti je treba, da je bil sedanji statistični program
Skupnosti za obdobje 2008–2012 eden od predmetov revizijskega poročila
Eurostatove notranje službe za revizijo o vrednotenju[31], v katerem je bilo ugotovljeno, da sedanji program
ni bil predhodno ovrednoten, ter priporočeno, naj se táko vrednotenje za prihodnje
programe izvaja v skladu s finančno uredbo[32] (člen 27) in njenimi izvedbenimi pravili[33] (člen 21). 
Zaradi izogibanja omejitvam preveč podrobnega
programa, da bi se bilo mogoče prilagoditi novim ali spreminjajočim
se političnim prednostnim nalogam in razvoju dogodkov, je ESP za obdobje 2013–2017
zasnovan kot splošni instrument za načrtovanje, v katerem so na splošno
opisani cilji in ukrepi, ki jih je treba izpolniti oziroma izvesti, s
čimer se zagotavlja splošni okvir za pripravo letnih statističnih delovnih
programov s podrobno opredeljenimi cilji in ukrepi.
Razvoj dogodkov v ESS in izvajanje Sporočila o metodi
proizvodnje statistike EU zahtevata, da se v okviru evropskega
statističnega programa za obdobje 2013–2017 poseben poudarek nameni
spopadanju s prihodnjimi izzivi ter usklajevanju med potrebami in sredstvi. Trdno partnerstvo ESS je ključno, zato
so bila v načrt za pripravo tega programa vključena obsežnejša
posvetovanja z zainteresiranimi stranmi.
Na podlagi preteklih izkušenj se uvajajo mehanizmi za
zagotavljanje skladnosti postopkov načrtovanja in poročanja z boljšo
povezanostjo med cilji programa in letnimi delovnimi programi ter z
izboljšanjem spremljanja in vrednotenja izvajanja programa.
Pri zasnovi ciljev in kazalnikov ESP za obdobje 2008–20125
so bila upoštevana priporočila iz vmesnega vrednotenja statističnega
programa Skupnosti 2013–2017. Zlasti v zvezi s ponovno določitvijo
prednostnih statističnih zahtev, namenjeno zmanjšanju bremena
poročanja in stroškov pripravljavcev, je bila predvidena uvedba mehanizma
določanja prednostnih nalog, ki je bil 18. novembra 2010[34] predstavljen
Odboru za evropski statistični sistem.
Nazadnje, predhodno vrednotenje je bilo izvedeno v skladu s
finančno uredbo[35]
(člen 27) in njenimi izvedbenimi pravili[36] (člen 21).

1.5.4.          
Skladnost in možnosti
dopolnjevanja z drugimi relevantnimi instrumenti

Skupaj s sedanjim statističnim programom Skupnosti za
obdobje 2008–2012 se med letoma 2009 in 2013 izvaja še en
večletni program, in sicer Program za posodobitev evropskih statistik
podjetij in trgovine (MEETS). Za izboljšanje učinkovitosti upravljanja
programov se je Eurostat odločil, da se bo v prihodnosti namesto dveh
izvajal en večletni program. To
pomeni, da so cilji na področju statistike podjetij in trgovine za obdobje
po letu 2013 ter ukrepi v zvezi s posodobitvijo socialne statistike
vključeni v ESP za obdobje 2013–2017.
Poleg tega ima Eurostat usklajevalno vlogo na področju
priprave evropske statistike v skladu s Sklepom Komisije 97/281/ES z dne 21. aprila 1997.
Generalni direktorati in druge službe Komisije vključijo Eurostat v
zgodnji fazi oblikovanja svojih programov, povezanih s statistiko.

1.6.                
Trajanje ukrepa in
finančnih posledic

þ Časovno
omejen predlog/pobuda:
–     
þ trajanje
predloga/pobude od [1. 1.] 2013 do [31. 12.] 2017,
–     
þ finančne
posledice med letoma 2013 in 2017 za odobritve za prevzem obveznosti
ter med letoma 2013 in 2021 za odobritve plačil.
¨ Časovno neomejen predlog/pobuda:
–     
izvedba z začetnim
obdobjem postopne krepitve med letoma LLLL in LLLL,
–     
ki mu sledi polno delovanje.

1.7.                
Načrtovani načini
upravljanja[37]

þ Neposredno
centralizirano upravljanje –
Komisija.
¨ Posredno
centralizirano upravljanje –
prenos izvrševanja na:
–     
¨  izvajalske agencije,
–     
¨  organe, ki jih ustanovita Skupnosti[38],
–     
¨  nacionalne javne organe/organe, ki
opravljajo javne storitve,
–     
¨  osebe, ki se jim zaupa izvedba
določenih ukrepov v skladu z naslovom V Pogodbe o Evropski uniji in
so določene v zadevnem temeljnem aktu v smislu člena 49
finančne uredbe.
¨ Deljeno upravljanje z državami članicami.
¨ Decentralizirano
upravljanje s tretjimi državami.
þ Skupno upravljanje z mednarodnimi organizacijami, zlasti z OECD,
Združenimi narodi in Svetovno banko.
Pri navedbi
več kot enega načina upravljanja je treba to natančneje
razložiti v oddelku „opombe“.
Opombe
Na podlagi izkušenj, pridobljenih v okviru
statističnega programa Skupnosti za obdobje 2008–2012, bo v podporo
doseganju ciljev evropskega statističnega programa za obdobje 2013–2017
preučena omejena uporaba, kadar je to ustrezno, skupnega upravljanja z
mednarodnimi organizacijami.

2.                      
UKREPI UPRAVLJANJA
2.1.                
Določbe glede spremljanja
in poročanja

Navedite
pogostost in pogoje.
Predhodno vrednotenje ESP za obdobje 2013–2017 je na
podlagi določb finančne uredbe za odhodkovne programe med
oktobrom 2010 in aprilom 2011 izvedla enota za strateško
načrtovanje Eurostata s pomočjo enot za finance in pravne zadeve. O programu je bilo izvedeno posvetovanje z
notranjo projektno skupino Eurostata za pripravo ESP za obdobje 2013–2017, ki
jo sestavljajo predstavniki iz vrst vodij enot vseh direktoratov Eurostata,
nato pa je bil program 12. aprila 2011 odobren na sestanku
direktorjev Eurostata.
Ključne ugotovitve predhodnega vrednotenja so bile
vključene v obrazložitveni memorandum in oceno finančnih posledic
zakonodajnega predloga. Glavna
spoznanja iz preteklih izkušenj, ki so bila upoštevana pri oblikovanju ESP, so
predstavljena v oddelku 1.5.3 ocene finančnih posledic zakonodajnega
predloga, naslovljenem „Glavna spoznanja iz podobnih izkušenj“. Cilji ESP so opisani v predlogu. Rezultati vrednotenja posvetovanj z zainteresiranimi
stranmi, drugi izvedbeni mehanizmi, stroškovna učinkovitost in analiza
tveganja so predstavljeni v oddelku 2 obrazložitvenega memoranduma,
naslovljenem „Rezultati posvetovanj z zainteresiranimi stranmi in ocena
učinka“.
Člen 2 predloga določa, da bo ESP predmet
letnega načrtovanja v letnih statističnih delovnih programih Komisije
v skladu z Uredbo (ES) št. 223/2009. Komisija bo te programe in njihovo
financiranje opredelila v svojih sklepih, v katerih bodo podrobneje opredeljeni
realizacija in rezultati (cilji in kazalniki), ki jih je treba doseči v
zadevnem obdobju. Spremljanje bo
zagotovljeno z rednimi poročili o porabi sredstev in doseženem napredku
pri doseganju ciljev.
Glede poročanja je predvideno, da bo v skladu z Uredbo
o evropski statistiki pripravljeno vmesno poročilo o napredku, ki bo po
posvetovanju z Odborom za evropski statistični sistem najpozneje do
junija 2015 predloženo Evropskemu parlamentu in Svetu.
Ob koncu obdobja, ki ga zajema program, bo ESP naknadno
ovrednoten. O ocenjevalnem
poročilu bo izvedeno posvetovanje z Odborom za evropski statistični
sistem, nato pa bo to poročilo do konca leta 2018 predloženo
Evropskemu parlamentu in Svetu.

2.2.                
Sistem upravljanja in nadzora
2.2.1.          
Ugotovljena tveganja

Načina upravljanja predlaganega programa sta
neposredno centralizirano upravljanje, ki ga izvaja Komisija, in v omejenem
obsegu skupno upravljanje z mednarodnimi organizacijami. S finančnega vidika se bo program izvajal z oddajo
naročil, zlasti podjetjem, specializiranim za statistične ali
informacijske storitve, in s financiranjem z donacijami zlasti nacionalnim
statističnim organom. Uredba (ES)
št. 223/2009 o evropski statistiki omogoča neposredno dodeljevanje
donacij navedenim organom.
Glavna tveganja, ugotovljena za izvajanje programa, se
nanašajo predvsem na upravljanje postopkov za dodeljevanje donacij. Izkušnje, pridobljene pri izvajanju
statističnega programa Skupnosti za obdobje 2008–2012, kažejo, da so imeli
nekateri upravičenci enake težave pri predložitvi zahtevane dokumentacije
za ugotavljanje upravičenosti nastalih stroškov.

2.2.2.          
Načrtovani načini
nadzora

Glavni elementi sistema notranjega nadzora so: predhodno preverjanje operativnih in
finančnih vidikov vsake finančne transakcije (zakonitost,
pravilnost in dobro finančno poslovodenje) v skladu s členom 47(3)
izvedbenih pravil finančne uredbe. Predhodni
pregledi pokrivajo celotni cikel izdatkov, od načrtovanja in
načrtovanja programov do obveznosti in plačil. V ta namen mora vsak akter v finančnih krogih za vsako
finančno transakcijo uporabiti preglede v skladu s posebnimi kontrolnimi
seznami.
K izvrševanju proračuna programa v skladu z
načeli dobrega finančnega poslovodenja ter zagotavljanju
izpolnjevanja zahtev zakonitosti in pravilnosti prispevajo ne le preverjanja
finančnih krogov, ampak tudi ustrezni nadzor, poročanje o
financiranju in uspešnosti, revidiranje in vrednotenje. Poskrbljeno bo za dopolnjevanje med zgoraj navedenimi viri
zagotovil, da bi se preprečilo podvajanje dela in bi se omogočila
stroškovna učinkovitost pregledov.
Ob celovitih in obveznih pregledih vsake finančne
transakcije, odobrene v okviru programa, bodo za upravljanje postopkov za
dodeljevanje donacij uporabljeni naslednji dodatni nadzorni ukrepi. Poleg zgoraj opisanih predhodnih pregledov
na podlagi letne analize tveganja se bodo izvajala okrepljena
predhodna in naknadna preverjanja. Okrepljena
predhodna preverjanja bodo izvedena na
podlagi vzorca, to je s poglobljenimi pregledi dodatne dokazne dokumentacije
pred končnimi plačili za sofinancirane ukrepe donacij. Poleg tega in na podlagi izkušenj, pridobljenih od
leta 2005, se bodo uporabljali naknadni pregledi za preverjanje,
ali se iz proračuna financirane dejavnosti pravilno izvajajo in zlasti ali
ustrezajo merilom, določenim za predhodno preverjanje. Poseben poudarek bo
namenjen zmanjševanju upravne zapletenosti in s tem verjetnosti napak,
povezanih z upravljanjem donacij. To bo
doseženo predvsem z osredotočanjem na večje projekte (in omejevanjem
manjših donacij), zahtevami za posebna revizijska potrdila ter ne nazadnje z
vpeljavo drugih možnosti za plačila na podlagi dejanskih stroškov, to je
donacij, ki temeljijo na pavšalih in lestvicah stroškov na enoto.
Stroški in koristi pregledov: ocenjuje se, da bo z nadzorno strategijo programa
tveganje neskladnosti omejeno na manj kot 2 %, kar je v skladu z oceno,
izvedeno v okviru letnega poročila o dejavnostih za leto 2010. Glede
na to, da je cilj notranjega nadzora za novi program ne preseči 2-odstotne
povprečne stopnje preostalih napak v celotnem programskem obdobju 2013–2017,
se zdijo sistem notranjega nadzora in njegovi stroški za doseganje tega cilja
ustrezni. GD ESTAT meni, da stroški zgoraj
navedenih dodatnih in okrepljenih predhodnih in naknadnih pregledov ostajajo na
stopnji približno 1 % proračuna programa, kar je podobna stopnja kot
pri prejšnjem programu. Kar zadeva vrsto in
intenzivnost pregledov, bodo za 100 % finančnih transakcij (in torej
za 100 % proračuna) uporabljeni obvezni predhodni pregledi v skladu s
finančno uredbo. Kot je bilo navedeno
zgoraj, se bodo po letni analizi tveganja izvajali pregledi na podlagi
poglobljene analize dokazne dokumentacije. Stroški
teh pregledov lahko znašajo 4–6 % proračuna.

2.3.                
Ukrepi preprečevanja
goljufij in nepravilnosti

Navedite
obstoječe ali načrtovane preprečevalne in zaščitne ukrepe.
Poleg uporabe vseh regulativnih nadzornih mehanizmov bo v
skladu z novo strategijo Komisije na področju boja proti goljufijam,
sprejeto 24. junija 2011, oblikovana strategija za boj proti
goljufijam, da bi se med drugim zagotovilo, da so notranji pregledi za
preprečevanje goljufij popolnoma usklajeni z navedeno strategijo Komisije
in da je pristop obvladovanja tveganj v zvezi z goljufijami usmerjen v
opredeljevanje področij s tveganjem goljufije in ustreznih odzivov. Po potrebi bodo uvedene omrežne skupine in
ustrezna orodja IT, namenjena analiziranju primerov goljufij, povezanih z
evropskim statističnim programom.
Eurostat je določil nadzorno strategijo za obdobje 2013–2017,
ki bo spremljala izvajanje ESP. Zmanjšanje
zapletenosti, uporaba stroškovno učinkovitih postopkov spremljanja ter
izvajanje predhodnih in naknadnih pregledov na podlagi tveganj bodo usmerjeni v
zmanjševanje verjetnosti goljufij in prispevanje k njihovemu
preprečevanju. V nadzorno strategijo so
vključeni posebni ukrepi za ozaveščanje in ustrezno usposabljanje v
zvezi s preprečevanjem goljufij.

3.                      
OCENA FINANČNIH POSLEDIC PREDLOGA/POBUDE
3.1.                
Zadevni razdelki
večletnega finančnega okvira in odhodkovne proračunske vrstice

–   
Obstoječe odhodkovne proračunske vrstice
Po vrsti, v skladu z
razdelki večletnega finančnega okvira in proračunskimi
vrsticami.
 Razdelek večletnega finančnega okvira || Proračunska vrstica || Vrsta odhodkov || Prispevek 
 številka [poimenovanje …………………......……….] || dif./nedif.([39]) || držav Efte[40] || držav kandidatk[41] || tretjih držav || v smislu člena 18(1)(aa) finančne uredbe 
   ||   || dif./nedif. || DA/NE || DA/NE || DA/NE || DA/NE 
–   
Zahtevane nove proračunske vrstice
Po vrsti, v skladu z razdelki večletnega
finančnega okvira in proračunskimi vrsticami.
 Razdelek večletnega finančnega okvira || Proračunska vrstica || Vrsta odhodkov || Prispevek 
 številka [razdelek …………………………………….] || dif./ nedif. || držav Efte || držav kandidatk || tretjih držav || v smislu člena 18(1)(aa) finančne uredbe 
 1A || 29.0205 Evropski statistični program za obdobje 2013–2017 || dif. || DA/NE || DA/NE || DA/NE || DA/NE 
 1A || 29.010405 Politika na področju statističnih informacij – odhodki za upravno poslovodenje || nedif. || DA/NE || DA/NE || DA/NE || DA/NE 

3.2.                
Ocenjeni učinek na odhodke
3.2.1.          
Povzetek ocenjenega učinka
na odhodke

v mio. EUR (na tri decimalna mesta natančno). Vse številke v sedanjih cenah.
 Razdelek večletnega finančnega okvira: || Številka || RAZDELEK 1A – Konkurenčnost za rast in zaposlovanje (2013) RAZDELEK 1 – Pametna in vključujoča rast (od leta 2014) 
 GD: ESTAT ||   ||   || Leto 2013[42] || Leto 2014 || Leto 2015 || Leto 2016 || Leto 2017 || Leto 2018 in pozneje ||   || SKUPAJ 
  Odobritve za poslovanje ||   ||   ||   ||   ||   ||   ||   ||   
 29.0205 || prevzete obveznosti || (1) || 53,800 || 54,876 || 55,974 || 57,115 || 58,235 ||   ||   || 280,000 
 plačila || (2) || 5,380 || 24,856 || 39,879 || 51,439 || 56,239 || 102,207 ||   || 280,000 
 Odobritve upravne narave, ki se financirajo  iz sredstev nekaterih specifičnih programov[43] ||   ||   ||   ||   ||   ||   ||   ||   
 29.010405 ||   || (3) || 3,500 || 3,841 || 3,919 || 3,998 || 4,076 ||   ||   || 19,334 
 Odobritve za GD ESTAT SKUPAJ || prevzete obveznosti || =1 + 1a + 3 || 57,300 || 58,717 || 59,893 || 61,113 || 62,311 ||   ||   || 299,334 
 plačila || = 2 + 2 a  + 3 || 8,880 || 28,697 || 43,798 || 55,437 || 60,315 || 102,207 ||   || 299,334 
  Odobritve za poslovanje SKUPAJ || prevzete obveznosti || (4) || 53,800 || 54,876 || 55,974 || 57,115 || 58,235 ||   ||   || 280,000 
 plačila || (5) || 5,380 || 24,856 || 39,879 || 51,439 || 56,239 || 102,207 ||   || 280,000 
  Odobritve upravne narave, ki se financirajo iz sredstev nekaterih specifičnih programov, SKUPAJ || (6) || 3,500 || 3,841 || 3,919 || 3,998 || 4,076 ||   ||   || 19,334 
 Odobritve za RAZDELEK 1a večletnega finančnega okvira SKUPAJ || prevzete obveznosti || = 4 + 6 || 57,300 || 58,717 || 59,893 || 61,113 || 62,311 ||   ||   || 299,334 
 plačila || = 5 + 6 || 8,880 || 28,697 || 43,798 || 55,437 || 60,315 || 102,207 ||   || 299,334 
 Razdelek večletnega finančnega okvira: || 5 || „Upravni odhodki“ 
v mio. EUR (na tri decimalna mesta natančno). Vse
številke v sedanjih cenah.
   ||   ||   || Leto 2013 || Leto 2014 || Leto 2015 || Leto 2016 || Leto 2017 || Leto 2018 in pozneje || SKUPAJ 
 GD: ESTAT || 
  Človeški viri || 91,306 || 91,306 || 91,306 || 91,306 || 91,306 ||   || 456,530 
  Drugi upravni odhodki || 4,038 || 4,118 || 4,201 || 4,285 || 4,371 ||   || 21,013 
 GD ESTAT SKUPAJ || odobritve || 95,344 || 95,424 || 95,507 || 95,591 || 95,677 ||   || 477,543 
 Odobritve za RAZDELEK 5 večletnega finančnega okvira SKUPAJ || (prevzete obveznosti skupaj = plačila skupaj) || 95,344 || 95,424 || 95,507 || 95,591 || 95,677 ||   || 477,543 
v mio. EUR (na tri decimalna mesta natančno)
   ||   ||   || Leto 2013 || Leto 2014 || Leto 2015 || Leto 2016 || Leto 2017 || Leto 2018 in pozneje || SKUPAJ 
 Odobritve za RAZDELKE od 1 do 5 večletnega finančnega okvira SKUPAJ || prevzete obveznosti || 152,644 || 154,141 || 155,400 || 156,704 || 157,988 ||   || 776,877 
 plačila || 104,224 || 124,121 || 139,305 || 151,305 || 155,992 || 102,207 || 776,877 
 Razdelek večletnega finančnega okvira: || Številka || RAZDELEK 1A – Konkurenčnost za rast in zaposlovanje (2013) RAZDELEK 1 – Pametna in vključujoča rast (od leta 2014) 
 GD: ESTAT ||   ||   || Leto 2013[44] || Leto 2014 || Leto 2015 || Leto 2016 || Leto 2017 || Leto 2018 in pozneje ||   || SKUPAJ 
  Odobritve za poslovanje ||   ||   ||   ||   ||   ||   ||   ||   
 29.0205 || prevzete obveznosti || (1) || 53,800 || 54,876 || 55,974 || 57,115 || 58,235 ||   ||   || 280,000 
 plačila || (2) || 5,380 || 24,856 || 39,879 || 51,439 || 56,239 || 102,207 ||   || 280,000 
 Odobritve upravne narave, ki se financirajo  iz sredstev nekaterih specifičnih programov[45] ||   ||   ||   ||   ||   ||   ||   ||   
 29.010405 ||   || (3) || 3,500 || 3,841 || 3,919 || 3,998 || 4,076 ||   ||   || 19,334 
 Odobritve za GD ESTAT SKUPAJ || prevzete obveznosti || = 1 + 1a + 3 || 57,300 || 58,717 || 59,893 || 61,113 || 62,311 ||   ||   || 299,334 
 plačila || = 2 + 2a  + 3 || 8,880 || 28,697 || 43,798 || 55,437 || 60,315 || 102,207 ||   || 299,334 
  Odobritve za poslovanje SKUPAJ || prevzete obveznosti || (4) || 53,800 || 54,876 || 55,974 || 57,115 || 58,235 ||   ||   || 280,000 
 plačila || (5) || 5,380 || 24,856 || 39,879 || 51,439 || 56,239 || 102,207 ||   || 280,000 
  Odobritve upravne narave, ki se financirajo iz sredstev nekaterih specifičnih programov, SKUPAJ || (6) || 3.500 || 3,841 || 3,919 || 3,998 || 4,076 ||   ||   || 19,334 
 Odobritve za RAZDELEK 1a večletnega finančnega okvira SKUPAJ || prevzete obveznosti || = 4 + 6 || 57,300 || 58,717 || 59,893 || 61,113 || 62,311 ||   ||   || 299,334 
 plačila || = 5 + 6 || 8,880 || 28,697 || 43,798 || 55,437 || 60,315 || 102,207 ||   || 299,334 
Če
predlog/pobuda vpliva na več razdelkov:
  Odobritve za poslovanje SKUPAJ || prevzete obveznosti || (4) ||   ||   ||   ||   ||   ||   ||   ||   
 plačila || (5) ||   ||   ||   ||   ||   ||   ||   ||   
  Odobritve upravne narave, ki se financirajo iz sredstev nekaterih specifičnih programov, SKUPAJ || (6) ||   ||   ||   ||   ||   ||   ||   ||   
 Odobritve za RAZDELKE od 1 do 4 večletnega finančnega okvira SKUPAJ (referenčni znesek) || prevzete obveznosti || = 4 + 6 ||   ||   ||   ||   ||   ||   ||   ||   
 plačila || = 5 + 6 ||   ||   ||   ||   ||   ||   ||   ||   
 Razdelek večletnega finančnega okvira: || 5 || „Upravni odhodki“ 
v mio. EUR (na tri decimalna mesta natančno)
   ||   ||   || Leto 2013 || Leto 2014 || Leto 2015 || Leto 2016 || Leto 2017 || Leto 2018 in pozneje || SKUPAJ 
 GD: ESTAT || 
  Človeški viri || 91,306 || 91,306 || 91,306 || 91,306 || 91,306 ||   || 456,530 
  Drugi upravni odhodki || 4,038 || 4,118 || 4,201 || 4,285 || 4,371 ||   || 21,013 
 GD ESTAT SKUPAJ || odobritve || 95,344 || 95,424 || 95,507 || 95,591 || 95,677 ||   || 477,543 
 Odobritve za RAZDELEK 5 večletnega finančnega okvira SKUPAJ || (prevzete obveznosti skupaj = plačila skupaj) || 95,344 || 95,424 || 95,507 || 95,591 || 95,677 ||   || 477,543 
v mio. EUR (na tri decimalna mesta natančno)
   ||   ||   || Leto 2013 || Leto 2014 || Leto 2015 || Leto 2016 || Leto 2017 || Leto 2018 in pozneje || SKUPAJ 
 Odobritve za RAZDELKE od 1 do 5 večletnega finančnega okvira SKUPAJ || prevzete obveznosti || 152,644 || 154,141 || 155,400 || 156,704 || 157,988 ||   || 776,877 
 plačila || 104,224 || 124,121 || 139,305 || 151,028 || 155,992 || 102,207 || 776,877 

3.2.2.          
Ocenjeni učinek na odobritve za poslovanje

–     
¨  Predlog/pobuda ne zahteva porabe odobritev za poslovanje.
–     
þ  Predlog/pobuda zahteva porabo odobritev za poslovanje, kot je
pojasnjeno v nadaljevanju:
odobritve za prevzem obveznosti v mio. EUR (na tri
decimalna mesta natančno)
   || Leto 2013 || Leto 2014 || Leto 2015 || Leto 2016 || Leto 2017 || SKUPAJ || 
 REALIZACIJA || 
 Navedba ciljev in realizacij   || Vrsta realizacije[46] || Povprečni stroški realizacije || Število realizacij || Stroški || Število realizacij || Stroški || Število realizacij || Stroški || Število realizacij || Stroški || Število realizacij || Stroški || Število realizacij skupaj || Stroški skupaj || 
 SPECIFIČNI CILJ št. 1[47] Zagotavljanje kakovostnih statističnih informacij v podporo razvoju, spremljanju in vrednotenju politik Evropske unije || 
 – realizacija || statistični projekti || 0,315 || 90 || 24,210 || 85 || 24,694 || 67 || 21,270 || 62 || 21,704 || 58 || 22,129 || 362 || 114,007 
 || Seštevek za specifični cilj št. 1 || 90 || 24,210 || 85 || 24,694 || 67 || 21,270 || 62 || 21,704 || 58 || 22,129 || 362 || 114,007 
 || SPECIFIČNI CILJ št. 2 Izvajanje nove metode priprave evropske statistike || 
 – realizacija || statistični projekti || 0,322 || 90 || 24,210 || 84 || 24,694 || 100 || 31,906 || 94 || 32,555 || 87 || 33,194 || 455 || 146,559 
 || Seštevek za specifični cilj št. 2 || 90 || 24,210 || 84 || 24,694 || 100 || 31,906 || 94 || 32,555 || 87 || 33,194 || 455 || 146,559 
 || SPECIFIČNI CILJ št. 3 Krepitev partnerstva v ESS in širše || 
 – realizacija || statistični projekti || 0,308 || 20 || 5,380 || 19 || 5,488 || 9 || 2,798 || 8 || 2,856 || 7 || 2,912 || 63 || 19,434 
 || Seštevek za specifični cilj št. 3 || 20 || 5,380 || 19 || 5,488 || 9 || 2,798 || 8 || 2,856 || 7 || 2,912 || 63 || 19,434 
 || STROŠKI SKUPAJ || 200 || 53,800 || 188 || 54,876 || 176 || 55,974 || 164 || 57,115 || 152 || 58,235 || 880 || 280,000 

3.2.3.          
Ocenjeni učinek na odobritve upravne narave
3.2.3.1.    
Povzetek

–     
¨  Predlog/pobuda ne zahteva porabe odobritev upravne narave.
–     
þ  Predlog/pobuda zahteva porabo odobritev upravne narave, kot je
pojasnjeno v nadaljevanju:
v mio. EUR (na tri
decimalna mesta natančno)
   || Leto 2013 || Leto 2014 || Leto 2015 || Leto 2016 || Leto 2017 || Leto 2018 in pozneje || SKUPAJ 
 RAZDELEK 5 večletnega finančnega okvira ||   ||   ||   ||   ||   ||   ||   
 Človeški viri || 91,306 || 91,306 || 91,306 || 91,306 || 91,306 ||   || 456,530 
 Drugi upravni odhodki || 4,038 || 4,118 || 4,201 || 4,285 || 4,371 ||   || 21,013 
 Seštevek za RAZDELEK 5 večletnega finančnega okvira || 95,344 || 95,424 || 95,507 || 95,591 || 95,677 ||   || 477,543 
 Zunaj RAZDELKA 5[48] večletnega finančnega okvira ||   ||   ||   ||   ||   ||   ||   
 Človeški viri || 2,752 || 2,752 || 2,752 || 2,752 || 2,752 ||   || 13,760 
 Drugi odhodki upravne narave (IT, sestanki, študije, misije, naročnine) || 0,748 || 1,089 || 1,167 || 1,246 || 1,324 ||   || 5,574 
 Seštevek zunaj RAZDELKA 5 večletnega finančnega okvira || 3,500 || 3,841 || 3,919 || 3,998 || 4,076 ||   || 19,334 
 SKUPAJ || 98,844 || 99,265 || 99,426 || 99,589 || 99,753 ||   || 496,877 

3.2.3.2.    
 Ocenjene potrebe po človeških virih

–     
¨  Predlog/pobuda ne zahteva porabe človeških virov.
–     
r Predlog/pobuda
zahteva porabo človeških virov, kot je pojasnjeno v nadaljevanju:
ocena, izražena v ekvivalentu polnega
delovnega časa
   || Leto 2013 || Leto 2014 || Leto 2015 || Leto 2016 || Leto 2017 
  Načrt delovnih mest (za uradnike in začasne uslužbence) 
 29 01 01 01 (sedež ali predstavništva Komisije) || 655 || 655 || 655 || 655 || 655 
 XX 01 01 02 (delegacije) || – || – || – || – || – 
 XX 01 05 01 (posredne raziskave) || – || – || – || – || – 
 10 01 05 01 (neposredne raziskave) || – || – || – || – || – 
  Zunanje osebje (v ekvivalentu polnega delovnega časa: EPDČ) 
 29 01 02 01 (PU, ZU, NNS iz splošnih sredstev) || 118 || 118 || 118 || 118 || 118 
 XX 01 02 02 (PU, ZU, MSD, LU in NNS na delegacijah) || – || – || – || – || – 
 XX 01 04 yy || – na sedežu ||   ||   ||   ||   ||   
 – na delegacijah ||   ||   ||   ||   ||   
 XX 01 05 02 (PU, ZU, NNS za posredne raziskave) ||   ||   ||   ||   ||   
 10 01 05 02 (PU, ZU, NNS za neposredne raziskave) ||   ||   ||   ||   ||   
 Druge proračunske vrstice (29 01 04 01) || 43 || 43 || 43 || 43 || 43 
 SKUPAJ || 816 || 816 || 816 || 816 || 816 
29 je zadevno
področje ali naslov.
Potrebe po človeških
virih se krijejo z osebjem iz GD, že dodeljenim za upravljanje tega ukrepa in/ali
prerazporejenim v GD, po potrebi dopolnjenim z dodatnimi viri, ki se lahko
pristojnemu GD dodelijo v okviru postopka letne dodelitve virov glede na
proračunske omejitve.
Opis nalog:
 Uradniki in začasni uslužbenci || Naloge, ki jih je treba opraviti, zadevajo na eni strani predvsem metodološko delo, na drugi pa zbiranje, potrjevanje, obdelavo in razširjanje statističnih informacij v zvezi s področji, določenimi v prilogah k predlaganemu sklepu. Nanašajo se tudi na dve horizontalni dejavnosti ABB Eurostata („administrativna podpora za Eurostat“ ter „strategija in usklajevanje politike za Eurostat“). ||   
 Zunanje osebje || Podpora uradnikom in začasnim uslužbencem pri opravljanju zgoraj navedenih nalog. ||   

3.2.4.          
Skladnost z veljavnim večletnim finančnim
okvirom

–     
þ  Predlog/pobuda je skladna z veljavnim večletnim finančnim
okvirom za odobritve v zvezi z letom 2013 in z večletnim finančnim
okvirom za obdobje 2014–2020 za odobritve v zvezi z leti od 2014 do 2017.
–     
¨  Predlog/pobuda bo pomenila spremembo ustreznega razdelka večletnega
finančnega okvira.
Znesek v višini 53,8 milijona EUR za leto 2013 je
predviden v sedanjem večletnem finančnem okviru za statistiko
Skupnosti. Izvajanje programa v letu 2013 je skladno s tem zneskom.
–     
¨  Predlog/pobuda zahteva uporabo instrumenta prilagodljivosti ali
spremembe večletnega finančnega okvira[49].
Pojasnite te zahteve ter navedite zadevne razdelke in
proračunske vrstice ter ustrezne zneske.

3.2.5.          
Udeležba tretjih oseb pri financiranju

–     
¨  V predlogu/pobudi ni načrtovano sofinanciranje tretjih oseb.
–     
þ  V predlogu/pobudi je načrtovano sofinanciranje, kot je ocenjeno
v nadaljevanju:
odobritve v mio. EUR (na tri decimalna mesta
natančno)
   || Leto 2013 || Leto 2014 || Leto 2015 || Leto 2016 || Leto 2017 || Skupaj 
 Prispevek Švice || 4,755 || 4,851 || 4,948 || 5,047 || 5,147 || 24,748 
 Sofinancirane odobritve SKUPAJ || 4,755 || 4,851 || 4,948 || 5,047 || 5,147 || 24,748 

3.3.                
Ocenjeni učinek na prihodke

–     
þ  Predlog/pobuda nima finančnih posledic za prihodke.
–     
¨  Predlog/pobuda ima finančne posledice, kot je pojasnjeno v
nadaljevanju:
(a)              
¨       na lastna sredstva,
¨         na razne prihodke.
v mio. EUR (na tri decimalna mesta natančno)
 Proračunska vrstica prihodkov: || Odobritve na voljo za tekoče proračunsko leto || Učinek predloga/pobude[50] 
 Leto N || Leto N + 1 || Leto N + 2 || Leto N + 3 || … vstavite ustrezno število stolpcev glede na trajanje učinka (prim. točka 1.6) 
 Člen …………. ||   ||   ||   ||   ||   ||   ||   ||   
Za razne namenske
prihodke navedite zadevne proračunske vrstice.
Navedite metodo
izračuna učinka na prihodke.
[1]               COM(2009) 404 konč., 10.8.2009.
[2]               Predstavljena na sestanku Odbora za evropski
statistični sistem 20.5.2010, dokument št. 2010/05/6/EN.
[3]               UL L 87, 31.3.2009, str. 164.
[4]               Sklep št. 1578/2007/ES, UL L 344, 28.12.2007, str. 15.
[5]               COM(2010) 2020 konč.
[6]               http://ec.europa.eu/commission_2010-2014/president/pdf/press_20090903_en.pdf,
3.9.2009.
[7]               Ustanovljen s Sklepom št. 234/2008/ES Evropskega
parlamenta in Sveta.
[8]               Konferenca generalnih direktorjev nacionalnih
statističnih uradov se prireja enkrat na leto z namenom razpravljanja o
temah, povezanih s statističnim programom, ter metodah in postopkih za
pripravo evropske statistike. Vsako leto jo gosti druga država članica,
predseduje pa ji generalni direktor v državi gostiteljici.
[9]               Pri vzporednem procesnem modelu se statistika navadno
pripravlja v številnih vzporednih procesih, država za državo (v nekaterih
primerih celo regija za regijo) in področje za področjem. V takšnem
modelu vsak posamezni vzporedni procesni model, vezan na proizvod, ustreza
posebnemu področju statistike skupaj z ustreznim sistemom priprave. Za
vsako področje je celoten proces priprave od načrta raziskovanja,
zbiranja in obdelave podatkov do njihovega razširjanja neodvisen od drugih
področij in vsako področje ima svoje dobavitelje podatkov in skupine
uporabnikov. Ta model je upoštevan tudi v ureditvi statističnih
področij na evropski ravni.
[10]             UL L 87, 31.3.2009, str. 164.
[11]             Brez poseganja v člen 5 Protokola o Statutu
Evropskega sistema centralnih bank in Evropske centralne banke. 
[12]             COM(2010) 2020 konč.
[13]             http://ec.europa.eu/commission_2010-2014/president/pdf/press_20090903_en.pdf, 3.9.2009.
[14]             COM(2009) 404 konč., z dne 10. avgusta 2009.
[15]             Predstavljena na seji Odbora za evropski statistični
sistem dne 20.5.2010, dokument št. 2010/05/6/EN.
[16]             COM(2011) 211 konč.
[17]             Sklic na pravno podlago bo posodobljen, ko bo sprejet nov
sporazum z Evropskim parlamentom.
[18]             UL L 73, 15.3.2008, str. 13.
[19]             UL L 332, 30.11.2006, str. 21.
[20]             UL L 340, 19.12.2008, str. 76.
[21]             Pri tem mora Eurostat uporabiti rezultate projektov, ki
jih financira EU, kot sta skupni ukrep za spremljanje poškodb v Evropi (Joint
Action on Monitoring Injuries in Europe – JAMIE)
in zbirka podatkov o poškodbah (Injury Database –
IDB).
[22]             Kot je bilo dogovorjeno v okviru Uredbe
(ES) št. 1338/2008 Evropskega parlamenta in Sveta z dne 16. decembra
2008 o statističnih podatkih Skupnosti v zvezi z javnim zdravjem ter
zdravjem in varnostjo pri delu (statistični podatki o zdravstvenem stanju
in determinantah zdravja, zdravstvenem varstvu, vzrokih smrti, nezgodah pri
delu, poklicnih boleznih).
[23]             Sistem nacionalnih računov
(Združeni narodi).
[24]             Evropski sistem računov.
[25]             Sistem okoljsko-ekonomskih
računov (Združeni narodi); sprejetje predvideno za leto 2012.
[26]             Evropski okoljsko-ekonomski
računi.
[27]             ABM: upravljanje po dejavnostih,
ABB: oblikovanje proračuna po dejavnostih.
[28]             Pilotni in pripravljalni ukrepi
iz člena 49(6)(a) ali (b) finančne uredbe.
[29]             Partnerska skupina je skupina
generalnih direktorjev nacionalnih statističnih uradov v okviru ESS,
katere naloga je pospeševati razvoj ESS, zlasti z lajšanjem dela Odboru za
evropski statistični sistem.
[30]             COM(2009) 1 konč.
[31]             Revizijsko poročilo
Eurostatove notranje službe za revizijo, ESTAT-2009-ESTAT-002, 19.2.2010.
[32]             Prečiščena
različica Uredbe Sveta št. 1605/2002 z dne 25. junija 2002 o
finančni uredbi, ki se uporablja za splošni proračun Evropskih
skupnosti.
[33]             Prečiščena
različica Uredbe Komisije št. 2342/2002 z dne 23. decembra 2002
o določitvi podrobnih pravil za izvajanje Uredbe Sveta št. 1605/2002
o finančni uredbi, ki se uporablja za splošni proračun Evropskih
skupnosti.
[34]             Predstavljen na seji Odbora za
evropski statistični sistem dne 18. novembra 2010 (dokument
št. 2010/07/08b).
[35]             Prečiščena
različica Uredbe Sveta št. 1605/2002 z dne 25. junija 2002 o
finančni uredbi, ki se uporablja za splošni proračun Evropskih
skupnosti.
[36]             Prečiščena
različica Uredbe Komisije št. 2342/2002 z dne 23. decembra 2002
o določitvi podrobnih pravil za izvajanje Uredbe Sveta št. 1605/2002
o finančni uredbi, ki se uporablja za splošni proračun Evropskih
skupnosti.
[37]             Pojasnitve načinov
upravljanja in sklicevanje na finančno uredbo so na voljo na
spletišču BudgWeb: http://www.cc.cec/budg/man/budgmanag/budgmanag_en.html.
[38]             Organi iz člena 185
finančne uredbe.
[39]             DIF. = diferencirana sredstva / nedif. =
nediferencirana sredstva.
[40]             EFTA: Evropsko združenje za prosto trgovino. 
[41]             Države kandidatke in, če je primerno, potencialne
države kandidatke Zahodnega Balkana.
[42]             Leto N je leto začetka izvajanja predloga/pobude.
[43]             Tehnična in/ali upravna pomoč ter odhodki za
podporo izvajanju programov in/ali ukrepov EU (prej vrstice BA), posredne
raziskave, neposredne raziskave.
[44]             Leto N je leto začetka izvajanja predloga/pobude.
[45]             Tehnična in/ali upravna pomoč ter odhodki za
podporo izvajanju programov in/ali ukrepov EU (prej vrstice BA), posredne
raziskave, neposredne raziskave.
[46]             Realizacije so proizvodi in storitve, ki bodo dobavljeni
(npr.: število financiranih izmenjav študentov, število kilometrov novo
zgrajenih cest itd.).
[47]             Kakor je opisano v oddelku 1.4.2 „Specifični cilji
…“.
[48]             Tehnična in/ali upravna pomoč ter odhodki za
podporo izvajanju programov in/ali ukrepov EU (prej vrstice BA), posredne
raziskave, neposredne raziskave.
[49]             Glej točki 19 in 24 Medinstitucionalnega sporazuma.
[50]             Za tradicionalna lastna sredstva (carine, prelevmane za
sladkor) morajo biti navedeni neto zneski, tj. bruto zneski po odbitku 25 %
stroškov pobiranja.